
(c^uo sermone excellat rerum aliquis scriptor, eum 
non ex scriptore solo, sed magnam partem e consuetudine 
et moribus aetatis eius, qua quis scripserit, iudicandum 
esse cum inter omnes constat, tum maxime est consenta- 
neum. Neque enim quisquam, quamvis doctus sit vel 
proprius et suus, ab aetatis suae ratione voluntateque 
adeo liber et solutus incedit, ut non eas cogitandi aut 
dicendi leges, quas animo et cogitatione conceperit sibi- 
que constituerit, aetatis suae beneficio assecutus sit. Id 
quod in historicis haud minime apparet. Quemadmodum 
enim rerum gestarum scriptor, quippe qui legentibus 
exempla proponere velit aut ad imitandum aut ad caven- 
dum, consilium suum exsequi poterit, nisi ad animos et 
mentes eorum, quos docere vult, ea, quae editurus est, 
accommodans? Persuasum enim habeo unumquemque, 
qui magnum aliquod et grave sibi proposuerit, nisi ingenio 
suo et indole vehementer permovere homines sui temporis 
non possc. Ingenium autem et indolem scriptor, quoniam 
scribendo tantum legentium animos advertit, ipso genere 
dicendi optime, ne dicam unice, ostendit. Ut igitur, quid 
Tacitini, quid Liviani generis dicendi proprium sit, peni- 
tus perscrutemur, temporum, quibus uterque scriptor fuerit, 
prima nobis habenda est ratio. Deinde, quae ab utroque 
memoriae prodita sint vel tempora vel res gestae, negle- 

genda non sunt; nam vel necopinante invitove scriptore 
aliter describuntur magnae res, aliter parvae, laetissima 
tempora aliter, aliter tristissima. Sed quae modo diximus, 
quasi aliena et extrinsecus assumpta sunt : maximi in hac 
quaestione momenti est utriusque ingenium; in eo enim 
potissimum conspicitur singulare dicendi genus. Namque 
magni ingenii scriptor eo maxime elucet, quod non tam 
se ad opinionem hominum accommodat quam hominum 
opinionem ad se, vel, ne longus sim, eo quod orationem 
suam vinculis illis temporum et rerum magis magisque 
liberare et ad se ipsum tamquam ad solam normam 
dirigere studet. 

Ut igitur de temporibus primum videamus, j&eri pro- 
fecto noH potuit, quin, cum omnium animi ingenti illo 
motu concuterentur, quo commutata est rei publicae 
forma, lingua quoque immutaretur, ita ut novis rebus 
conveniret. Atque tunc homines, Graecorum maxime 
litteris artibusque induti, id imprimis operam dederunt, 
ut soluto priscae consuetudinis vinculo maiorem in liber- 
tatem se vindicarent sibique ipsis quam maximam face- 
rent copiam suum acumen ostentandi et artificiis antea 
inauditis legentium animos allicerent. Quo factum est, 
ut excitaretur studium quoddam venustam elegantemque 
reddendi orationem, haud raro rebus neglectis prae di- 
cendi arte; praesertim cum potentia omni ad unum dela- 
ta plurimi de communi vita securi non iam erigerentur 
magnis eximiisque virtutibus, quae in scripta redundare 
possent. Et quamvis amplificaretur atque excoleretur 
lingua Latina multorum, qui in litteris summa cum laude 
versabantur, praeclara opera, tamen priscae illae et sim- 
plices liberae rei publicae leges oblivione obruebantur et 
alieni ab illis mores in linguam inducebantur, velut stu- 
dium atque amor cum ad Graecorum orationem artissime 
se applicandi, tum in purum sermonem urbanum reci- 
piendi ea, quae provinciarum erant. Illa aetate T, Livius 
rerum scriptor exstitit. Qui novae arti eo quidem obstitit, 

quod sincero candidoque sermone historiani omavit^) et 
summo cum studio optimos latinitatis. auctores, eosque 
oratores, coluit, quorura dicendi genere se ipsum imbuere 
etiam atque etiam cupivit aliisque, ut idem facerent, 
praecepit. Epistula enim ad filium scripta ,legendo8 
Demosthenem atque Ciceronem* commendavit, ,tum ita 
ut quisque esset Demostheni et Ciceroni simillimus.*^) 
Attamen eidem contigit, ut multa, neque ea levia, e novo 
tempore ipse sibi assumeret. Abundat enim locutionibus 
ad Graecum morem conformatis; quod, qui librum a 
Kuehnastio de syntaxi Liviana scriptum perlegerit, 
is continuo mihi concedet. Porro haud ita raro nova 
atque insolentia verba et structuras promit; quin etiam, 
si veterum testimoniis credimus, dicendi proprietatem 
quandam exhibet vituperatione non vacuam. Appellavit 
eam Asinius Pollio patavinitatem, ^) neque tamen dixit, 
quae ea sit patavinitas. Haec igitur quaestio usque ad 
nostra tempora viros doctos vehementissime agitavit rati- 
onibusque diversis soluta est. Ut eos praeteream, qui 
denotatum putarunt studium quoddam partium publicarum 
vel municipalem quandam et e scholis desumptam rationem 
historiae scribendae, cum e Quintiliani iocis modo allatis 
luce clarius colligatur artem dicendi significasse PoUionem: 
primus Livii causam, ut omnibus notum est, D. G. Mor- 
hofius suscepit.^) Post eum multi,' qui de hac re egerunt, 
vel de proprietatibus quibusdam cogitaverunt ad ortho- 
graphiam pertinentibus, vel de Graecis aut e Gallica 
lingua tralatis vocabulis atque structuris, velut nuper 
etiam Wiedemannus^) in graecismis qui dicuntur ac- 
quievit. Haec vero omnia probari non possunt; nam nisi 
Asinius Pollio nemo veterum in patavinitate oiBfendit. 



^) cf. Quintilianum, inst. orat. X, 1, 101. 

^) vide Quint. inst. or, X, 1, 39. 

3) cf. Quint. inst. or. I, 5, 56. VIII, 1, 3. 

*) in libro, quem de patavinitate Liviana scripsit Kiliae 1685. 

^) in quaestione de patavinitate Liv. instituta. 

Immo a crimine illo Livium defendere aliquantum vide- 
tur Quintilianus, qui inst. or. I, 5, 56 dicit,' quemad- 
modum PoUio deprehendat in Livio patavinitatem, licere 
omnia Italica pro Romanis habeat; neque minus Tacitus 
Agr. c. X eloquentissimum veterum auctorem Livium 
fuisse iudicat. Praeterea, quid Asinius senserit, tam 
ambigue Quintiliani verbis indicatur, ut inde vix unquam 
aliquid certum ac constans percipi possit; nisi forte id 
statuitur, intellegendum esse usum linguae pauUo liberi- 
orem et tenuem quendam orationis colorem, cuius per- 
taesum sit Pollionem, hominem eruditi et urbani ingenii. 
Denique ne illud quidem obliviscendum est, haud ita 
integrum et incorruptum fuisse Asinii iudicium, quippe 
qui senex esset morosus graviterque ferret totuAi temporis 
sui morem et rationem. ^) Quae cum ita sint, negari 
non potest, quamvis adamaverit Livius aureae quae 
dicitur aetatis scriptores imitandosque sibi proposuerit, 
tamen ad argenteam aetatem haud pauca, ab eodem 
usurpata, esse referenda; id quod confirmant cum poeticae 
locutiones, quibus saepius delectatus est, tum vocabula 
quaedam vehementia, quibus saepius indulsit, ubi sim- 
plicibus uti poterat. 

Contra Tacitus totus argenteae linguae Latinae est 
aetatis. Quae cum magis magisque degeneravisset a 
more et consuetudine optimis scriptoribus accepta, ante 
omnia numerum oratorium periodorumque concinnitatem, 
quibus rebus Cicero inter ceteros floruerat, consulto 
respuit; displicebant enira ea tamquam uniformia et usu 
vulgata et molesta, Sententioso autem dicendi genere 
capti homines inciderunt orationem, quam maxime po- 
terant, brevesque et argutas sententias reddiderunt etiam 
particulis raro adhibitis, quibus antea sententiae quasi 
firmiore vinculo contineri solebant. Accidit igitur ple- 
risque, ut oratio in minuta enuntiata dilaberetur, quae 



1) cf. Gellium in noct, Att. I. 22, 19. 

novitate sententiarum et lepore quaesito ac nimio legen- 
tium animos tangerent. Quod ut facilius assequerentur, 
variis artificiis orationem exornare coeperunt et ad ver- 
borum dulcedinem suavitatemque tantam processerunt, 
ut materiam in dies minus accurate eligerent neque re- 
cusarent ineptissimam aut ab rerum usu remotissimam, 
dummodo formae artificia adhibere liceret. Hanc inanem 
dicendi artem qui magnam partem ex inani vita ortam 
esse existimabit, minime falletur» Vita enim civilibus 
negotiis soluta summarumque rerum cura et gloria desti- 
tuta magnam arti oratoriae materiam, quae magnis con- 
siliis ac virtutibus animos moveret, subicere non iam 
poterat; itaque in ipsa dicendi arte colebantur et dili- 
gebantur inania fere ac vana omnia. Et ut exemplo 
utar, cum scriptores tum poetae, ut sui admirationem 
excitarent, mutata forma orationis eandem sententiam 
repetere solebant, cum brevibus dicere satius esset; vel in 
verborum lusibus immoderatis atque ineptis totam sen- 
tentiae vim ponebant, ita ut saepe unius syllabae litte- 
raeve discrimine res, de quibus ageretur, diversae effice- 
rentur; vel in alias figuras inutiles molestasque defere- 
bantur. Atque eloquentia quoniam in summa semper 
laude fiierat, tunc temporis homines litteris eruditi ad 
declamationum studia totos se conferebanfc eisque, quae 
fori actionibus primo continerentur, mox omnia littera- 
rum genera, historiam, philosophiam, ipsam poesin cor- 
rumpebant. Neque tamen in peius adeo mutatum aut 
inertia obrutum saeculum erat, ut deessent, qui pravam 
illam atque detortam consuetudinem perosi in melius 
restituere dicendi artem et cuperent et intenderent. Qua 
in re qui novo dicendi genere gavisi, magnis et narra- 
tione dignis rebus exornare volebant orationem, velut 
Lucanus et L. Seneca, haud multum profecerunt; 
nam impetum verborum et orationis virtutem consulto 
quaesitam cum non aequarent res, illis animi hominum 
erigi non poterant. Alii vanitatem aversantes, velut 

Plinius maior, operam suam spreta omni orationis arte 
in solis rebus coUocabant; ne hi quidem prosperius, 
qui taedium hominum effugere non possent: nam unifor- 
mem et putidam dicendi consuetudinem eorum evadere 
utique oportebat. Alii rursus liberae rei publicae lin- 
guam desiderantes ad veteres scriptores se convertebant, 
ad quam unicam normam se ipsos accommodarent. 
Quod et multos alios egisse et Tacitum, priusquam histo- 
riae se daret, notum est. Nam nunc, opinor, dubitari 
non iam potest, quin dialogus de oratoribus qui inscri- 
bitur Taciti habendus sit, praesertim cum Woelfflinus 
v. d. argutissimas commentationes de hac re in Philologo, 
vol XXV et XXVI ediderit. i) In illo autem Ubello 
Tacitum constat imitandum sibi sumpsisse Ciceronem, 
qui Quintiliani potissimum auctoritate commendaretur. 
Hactenus tempori suo Tacitus paruit. Quoniam autem 
ne in Dialogo quidem opprimere poterat ingenium suum, 
quod in viam longe aliam ducebat, et boc ipso libello 
multo minus ad classicos scriptores quam Livius acce- 
debat:^) aetate iam provectus cum maiorem materiam 
tractandam susciperet, multo magis proprius suique si- 
milis factus novum plane dicendi genus effinxit, quod 
et prisci et sui temporis particeps neutri obnoxium erat, 
sed ex utriusque virtutibus compositum. Itaque ad ip- 
sius aetatem pertinet, quod inaequalitatem enuntiationum 
praetulit concinnitati, quod acumine sententias ornare 
nuncjuam fere neglexit, quod brevitatem, quae interdum 
ad obscuritatem redacta sit, summo amore amj)lexus 
est, denique quod e Graecorum dicendi more multa in 
suum usum traduxit, neque minus e poetarum dictione. 



^) cf. Walteri dissertationem de Taciti studiis rhetoricis 
scriptam. A.nte omnia autem comparandus est Weinkauffius 
,de Tacito dialogi qui de oratoribus inscribitur auctore/ Bene 
etiam Haasius de hac re exposuit in praef. ed. T. p. XIV sqq. 

2) cf. Teunffehum in litt. hist. Rom. § 257 % 14 

potissimum e Vergilio. ^) Priorum autem praecepta 
eatenus videtur sectatus esse, ut certum quendam modum 
nunquam excederet. Etenim etsi veteribus et inter eos 
Sallustio permulta debuit huiusque immortalem veloci- 
tatem et brevitatem assequi magnopere studuit, tamen 
ea ipsa in re summam moderationem adhibuit eaque 
sola elegit, quae in sui stili leges convenirent. Namque 
constanti norma certisque legibus cave cfedas orationem 
eius indigere, quae tum numero quodam praecipuo, ab- 
horrente quidem illo a Ciceroniano, tum summa perspi- 
cuitate in apta et verborum et sententiarum compositione 
excellat. 

Sed haec hactenus de temporibus; nunc inquira- 
mus, quae tempora et res gestae quoque consiho ab 
utroque describantur. 

Et primum quidem Livius summo studio persecutus 
civitatis varios casus historicisque B.omanorum litteris 
penitus imbutus, profecto intellexit, quam non consen- 
tirent quae priores scripserant cum magnitudine gloria- 
que rerum Romanarum. Itaque, ut ipse praef. § 3 de- 
notare videtur, quae maiores praeclare atque magnifice 
gessissent, sincera cum fide et cum dilucida, pulchra 
dignaque oratione memoriae prodere constituit, eo ma- 
xime consilio, ut corruptis et depravatis aequalibus per- 
suaderet virtute ac fortitudine, iustitia ac pietate Ro- 
manos oranium gentium imperio potitos esse. Qua re 
exempla hominibus proponere voluit, quibus perditi 
eorum mores emendarentur. Nam de religione nondum 
desperaverat, immo deos adesse cum civitati tum privatis, 
adiuvare omnibus rebus bonos et religiosos homines, 
pessumdare malos et nefarios etiamtum confidebat; id 



^) cf. quae Boetticherus (in lex» Tac), Grysarius (An- 
deutungen iiber die Eigentumlichkeiten in der Darstellung und 
Latinitat des T.), Groebelius (de poetico Tacitei stili colore), 
Draegerus (Syntax und Stil des T.) de hac re tradiderunt. 

quod multis librorum eius locis probatur. ^) Cum igitur 
benevolo animo magnos et generosos viros laudaret, 
sperneret crudeles atque inhumanos, miserorum adflic- 
torumque casibus commoveretur, fieri non potuit, quin 
genus dicendi fingeret, quod alacre et hilarum, florens 
et splendens, sincerum et simplex oblectaret semperque 
caperet legentium animos. 

Aliud Tacitus sibi elegit, qui non ad omnes res 
Romanas tradendas se contulit, certa tantum parte con- 
tentus; scripsit enim historiam rerum sub imperio Julio- 
rum Claudiorumque et Flaviorum gestarum. Hanc autem 
servitutis Romanae memoriam esse ipse videtur existi- 
masse, cf» quae Agr, c. III extr. dicit. Quae lene 
cepit initium iam a pugna Actiaca, cum plurimi civium 
taedio assiduorum civilium bellorum adfecti libertatis 
nuUam fere curam haberent, sed Augustum paterentur 
omnia in se trahere magistratuum munia et in dies magis 
consuescerent otii dulcedine delectari, sibi potissimum 
consulere, principi obtemperare. Sic parabantur omnium 
animi ad tolerandum illum civitatis statum, ubi Juliae 
gentis principes in impotentem dominationem versi cives 
omni modo vexarent, cruciarent, pessumdarent, variis 
libidinibus exercitarent, nihil aliud validi relinquerent 
quam exercitus. Jam secutum est Flaviorum imperium, 
quod varia sorte laetum rei publicae aut atrox, ipsis 
principibas prosperum vel exitio fuit; ^) quod expertus 
Tacitus oblivisci nunquam potuit gravissimorum illorum 
et tristissimorum Domitiani temporum, qui caedis avi- 
dissimus ultima crudelitate in omnes saeviret. Itaque 
cum rei publicae ruinam molestissime ferret, de muta- 
tione temporum plane desperavit Tacitus, quippe qui 
perspexisset servilia civium ingenia adeo repudiare liber- 
tatem, ut in eis spei nihil ponendum esset. Neque eum 



1) v. e. c. XXI, 10. XXX, 42, 21. XLII, 28, 12. 

2) v. Hist. II, 1. 

fugit salutem civitatis nisi a principe exspectari nuUam 
posse ; describere igitur voluit, principatus quemadmodum 
ab initiis post pugnam Actiacam usque ad summum 
fastigium Nervae ac Traiani temporibus pervenisset, qui 
quidem res olim dissociabiles miscuissent, principatum 
ac libertatem, auxissentque cotidie felicitatem temporum, 
Tristissimis autem temporibus ad describendum electis 
id egit, ut moneret et principes et cives, ne in talia 
vitia sceleraque irrumperent, ipsa eorum, qui hoc fecis- 
sent, pernicie ante omnium oculos posita, Eo accedit, 
quod Tacitus constanter credebat hominum vitam, sicut 
praestituta esset, evenire neque deos humanarum rerum 
ullam habere rationem, sed immoto animo, nec propi- 
tios hominibus neque iratos, fato obsequi, ,aequitate*, 
ut ipse Ann. XVI, 33 dicit, ,erga bona malaque do- 
cumenta^ Quibus rebus factum est, ut genus quoque 
dicendi, quod adamavit, triste aliquod et severum habeat, 
austerum et maestum, insolens et concitatum, quod ap- 
prime convenit ad noviciam dicendi artem, Hanc con- 
sulto Tacitus impetu etiam maiore instruxit, ita tamen, 
ut semper cum verbis res consentirent implereturque 
nova ars amplissima dignissimaque materia, 

Sed iam tertium illud attigi, de quo supra ^) dixi 
disserendum mihi esse. Quod noli mirari; neque enim 
ingenium ita acriter diiungi potest a temporibus, qui- 
bus nutritum educatumqne sit. Ad inceptum igitur 
redeo et, quoniam de Taciti ingenio pauca modo prae- 
cepi, de illo primum exponam. 

Est quidem Tacitus vir gravis et severus, elati 
animi, maestitia libertatis amissae priscaeque disciplinae 
desiderio vehementer commotus, praesentis sendtutis mo- 
rumque lasciviae summo odio adfectus, mutationis spe 
et deorum fide destitutus, detestans vile vulgus, neque 
tamen generosis hominibus obtrectans, sed ira quadam 

1) v. pag. 6. 

atque indigqatione hominum et rerum incitatus pessi- 
maque omnia futura praesentiens, Quae omnia stilo 
eius paene ad vivum expressa esse iudicabis. Nam stilus 
quoque Tacitinus severus est ac gravis, incitatus atque 
magnificus, altis rebus indulgens, abhorrens ab humiiibus, 
dolore quodam et amaritudine infectus. Itaque summo 
iure brevitatis Tacitus studiosissimus est, nam viri severi 
orationem brevem esse oportet. Apparet autem haec 
brevitas non eo, quod vocabula, quae vix quis desideret, 
scriptor omittit; idem enim ad amplificandam orationem 
et in maius tollendam dicendi copia et ubertate uti non 
dubitavit, neque solum in scriptis minoribus, sed etiam 
in Historiis atque Annahbus ^): sed id potissimum agit, 
ut gravissimam tantum sententiam aperte pronuntiet, 
cetera levius significet, quo acrius et intentius legentes, 
quid dicere velit, ipsi studeant divinare; id potissimum, 
ut \ocabula summo semper acumine ornet; ut ea verba 
easque constructiones praeferat, quae plenarum senten- 
tiarum vice fungantur, velut substantiva verbaha, parti- 
cipia, sententias participiis confectas; denique ut adsci- 
scat eas orationis figuras, quae brevitatem spectent. 
Neque aspernatur velocitatem, praesertim quae e brevi 
oratione tamquam sponte oriatur: huc pertinent mem- 
bra sententiarum per asyndeton continuata, particulae 
transitionis omissae, res contrariae nude positae. Tenen- 
dum autem est nunquam tanto velocitatis studio Tacitum 
flagrasse, ut laederet orationis dignitatem; quae semper 
ei fuit summa atque prima dicendi lex, Accedit ad 
brevitatem ahud, ipsum ex ingenio Taciti expUcandum. 
Ut enim scriptor pristinae morum severitatis ac disci- 
plinae, quam propter hominum inertiam restitui non 
posse haud ignorabat, dolore distinebatur et flagranti 
quodam desiderio, sic stiius hilaritatem et splendorem 



1} cf. Woelfflinum in Philol. vo). XXV, p. 107, Spittam 
(de Ti^citi in componendis enuntiatis ratione), alios. 

respuit, in se recepit dissimiHa et inter se discrepantia. 
Etenim membra sententiarum pari loco et potestate po- 
sita Tacitus forma rarissime aequalia reddidit, quaesivit 
inaequalitatem, ita ut alia aliis verbis declararet variis- 
que in eadem sententia uteretur vel verbis vel gramma- 
tica structura. ^) Nihilominus omnia illa discrepantia 
tam arte inter se iuncta sunt et tantopere coaluerunt, 
ut unum fere corpus et totum et simplex conficiant^ 
Quod quamvis summa arte perfundere Tacitus inten- 
derit, tamen in oratione eius nusquam contorti aliquid 
aut exaggerati perspicitur; namque abundat scriptor 
mente et animo et scribendi facultate, quae orationem 
facillime ei suppeditent. 

Sed grave illud stili Tacitini vel asfivov, cuius 
Plinius ep. II, 11 mentionem fecit, etiam inde cogno- 
scitur, quod scriptor saepissime poetarum ditcioni quam 
proxime appropinquat. Incitatum enim et grandem eius 
animum capi quam maxime oportebat interioribus illis 
ac reconditis poetarum vocibus ; 2) et eo magis, quod in 
solutam tunc temporis orationem multa irrepserant vul- 
garia et levia, quae tamquam indigna ingenio suo repu- 
diavit Tacitus, Facillime autem ad poetas potuit ag- 
gredi, quia non multo ante floruerant Augustei aevi 
poetae, quorum dicendi artem totam fere suam fecerat 
aetas Taciti; itaque factum est, ut Tacitus, qaamquam 
permulta e poetico sermone in suum usum transferebat, 
tamen offenderet, neminem. Neque vero, ut ultimum 
addara, praetereundum hic est proprium aliquid Taci- 
tinae orationis, quod non ad certam quandam partem 
referri possit, sed omnes penetraverit. Cernitur illud 
eo, quod scriptor in narrando, quamvis operam det, 



^) De qua variatione Tacitinae orationis optime, quoad videre 
potui, disputavit Woelfflinus v. cl., vide Philol. XXV, 
p. 121 sqq. 

2) cf. quae de eis praedicantem facit Maternum in Dial, 
c. 12. 

tamen nunquam fere celat, quid ipse sentiat; hoc autem 
aperte nunquam dixit, sed levibus verbis additis vel 
tenui colore inducto legentibus inculcavit neque acquie- 
vit in recto illo veterum, sed obliquis quae dicuntur 
sententiis unice delectatus est. 

Satis dictum est de Tacito; nunc ad Livium vertamur, 
Qui erat animi ingenui, poetico quodam sensu imbutus, 
mentis summa vi instructus ad res praeteritas accurate 
percipiendas distincteque exprimendas; quid liberale esset 
et sincerum, quid decorum et elegans, perspexerat, ad- 
miratione virtutis ac pietatis maiorum summa semper 
tenebatur. Laeto igitur et alacri animo tradendam pris- 
corum temporum memoriam suscepit, singulari adiutus 
acumine, quo naturam mentis humanae optime intellegebat 
et scrutabatur, quae homines cogitassent, quae metuissent, 
quae voluissent. Tamen in abditis illis sensibus diiudi- 
candis mira utebatur lenitate et humanitate, quae recti 
honestique amore nunquam deserebatur. Quamobrem 
fieri non potuit, quin Livius, praesertim qui incunde ac 
venuste scribendo detinere vellet legentium animos, in 
excolenda dicendi forma summam poneret industriam. 
Raro enim simpliciter et nude res gestas ita narrat, ut 
intellegantur tantum, plerumque ita exornat, ut placeant. 
Neque solum perspicuitas et sublimitas orationis in eo 
laudanda est, mira iucunditas clarissimusque candor, quae 
diserto agnoscit Quintilianus ^), sed etiam maxime lactea 
illa ubertas, quam velocitati et brevitati Saliustianae 
Quintilianus opponit.^) Quae perspicitur cum in copia 
verborum et sententiarum et in grammaticis iuncturis at- 
que in figuris orationis, velut in pleonasmo, synonymis, 
polysyndeto, anaphora, tum in dihicida hominum rerum- 
que descriptione. Neque, ex qua orta est ea ubertas, 
admirabilis ingenii aut orationis vis unquam in tanto 



^) inst. orat. X, 1, 101. 

2) inst orat. X, 1, 32; cf. ib. IV, 2, 45. 

librorum ambitu lauguida fit, etiamsi temperatur et sub- 
mittitur in rebus leYioribus, altius erigitur cursuque su- 
blimi fertur in gravioribus. Itaque Livio contigit, ut asse- 
queretur verborum rationem et genus orationis fusum 
atque tractum et cum lenitate quadam aequabili profluens, 
quod in historia persequendum esse Cicero docet. ^) Hoc 
dicendi genus cum prpbaret et usurparet, neminem Hero- 
doti, in quo omnia leniter fluerent, similiorem fuisse quam 
Livium testis est Quintilianus. ^) Cui rationi optime con- 
venit, quod Livius, quamquam variationem liberioresque 
verborum et sententiarum iuncturas interdum non asper- 
natur, tamen plerumque concinnitatem et compositionis 
ornamenta veteribus probata secutus videtur esse; id quod 
infra exemplis quibusdam figurarum orationis propositis 
confirmabitur. Neque facile quisquam reprehendi poterit, 
si iudicabit medium fere intercedere Livium inter auream 
et argenteam linguae Latiane aetatem et, sicut dictio 
eius quam proxime accedat ad ea, quae Cicero praeci- 
piat^), ita eandem haud. paucorum posterioris temporis 
praeceptorum participem esse. Orta autem est haec 
consuetudo sine dubio ex intima Livii mente, qui tunc 
temporis nequitia nondum adflictus neque in diversos 
sensus distractus, cum gaudio atque admiratione magnas 
a maioribus res gestas respexit, quibus se ipsum et alios 
recrearet. 

Restat, ut nonnulla promantur de rhetorico Livianae 
orationis colore. Quamquam infitiandum non est dicendi 
genus magna ex parte poetici simile Livium effinxisse, 
quippe qui poetico sensu adfectus multas res tractaret, 
quae vel ipsius poesis essent vel poesis similes, tamen 
rhetorum morem multo minus est aversatus. Etenim 
iuvenem eum haud mediocriter in rhetorica versatum esse 



1) de orat. 2, 15, 64. 

2) inst. or. X, 1, 101. 

3) de orat. 2, 15. orat. ^O. 

cum ex multis veterum testimoniis cognoscitur, qui prae- 
cepta adferunt a Livio de studiis rhetoricis data,^) tum 
ex ipso dicendi genere, Quod haud raro e simplici et 
sincero artificiosum factum est et speciosum, ita quidem, 
ut homines vel res, quae describerentur, clariore quodam 
perfunderentur lumine et vehementius permoverent legen- 
tium animos. Itaque orationes a Livio narrationi inter- 
positae summis semper laudibus celebratae sunt a veteribus, 
optimo iure; virtutem enim et praestantiam animi Liviani 
luculentissime produnt. Tamen etiam atque etiam mo- 
nendum est nonnunquam, neque solum in orationibus, 
rhetoricae aliquanto studiosiorem fuisse scriptorem, ita 
ut materiam prae dicendi forma neglegeret artificiisque 
oblectaretur ad dignitatem orationis minime necessariis. 
Quod sibi persuadebit, quicunque perlegerit, quae infra 
de vitiis quibusdam generis dicendi exposuimus. 

Jam ut ad singula veniamus, eas dicendi proprie- 
tates elegimus tractandas, e quibus discrepantia Tacitinae 
orationis et Livianae clarissime possit intellegi; agemus 
igitur primum de brevitate dicendi, deinde de ubertate, 
tum de variatione, cui tamquam appendicem de vitiis 
quibusdam generis dicendi pauca addemus. 

Et primum quidefn dicendi brevitatem constat quam 
maxime apparere in ellipsi quae dicatur orationis figura. 
In qua usurpanda quamquam valde discrepat Tacitus 
cum Livio, tamen certa quaedam eius genera paribus 
uterque legibus usurpavit; itaque hoc loco ea tantum 
ellipsis genera tractabimus, quae, quibus rebus differat a 
Liviano dicendi genus Tacitinum, clarius ostendant. Et 
initium faciemus ab 

Ellipsi praedicati. 

Consentaneum est omitti facillime verbum substan- 
tivum; quod si unoquoque loco, quo poni debebat, pone- 

1) cf. Quint. inst. or. II, 6, 20. ib. VIII, 2, 18. X, 1, 39; 
Senec. contr. IX, 25, 26. ib. 24, 14, 

retur, orationem aliquanto languidiorem irapeditioremque 
redderet. Qua de causa rerum maxime scriptores, quorum 
permultum intersit planam efficere orationem neque am- 
bagibus rerum seriem impedire, illo verbo libenter carent. 
Atque Livius quidem ad hanc rem quasi caute aggreditur 
et anxie neque ita longe discedit a veterum consuetudine, 
Saepissime enim verbum substantivum omittit in enunti- 
atis primariis, aut cum tempore praesenti vel indicativo 
modo utitur. Qua re ut nonnunquam durior fiat oratio, 
velut 10, 17, 19, ubi participia cumulantur: tamen facillime 
et tamquam sua sponte haec ellipsis oritur a vivido et 
profluenti sermone. Multo rarius verbi substantivi ellipsiti 
deprehendimus in enuntiatis secundariis, aut cum aliud 
verbi tempus vel modus alius cogitatione addendus est; 
e. g. 27, 6,9 ,tertio decimo die quam profectus inde 
(sc. est), Lilybaeum revectus.* Porro primariorum fere 
vi secundaria illa enuntiata haud raro a Livio dicuntur, 
quippe quae id agant, ut continuent concludantque pri- 
mariam aliquam sententiam, cui applicata sunt; incipere 
ea solent a pronomine relativo, in cuius locum particula 
,et* coniuncta cum pronomine demonstrativo cogitatione 
substitui possit, vehit 10, 27, 4 ,haec consiha turbarunt 
transfugae, qui dimissi cum donis* (sc. sunt). 44, 30, 1 
novique duces in provincias venerant, . . . Anicius in 
IUyricum, cui bellandum adversus Gentium* (sc. erat); 
ubi qua de causa aliter scribat Madvigius^) v, d., nescio. 
At saepenumero enuntiata, de quibus agitur, vere secun- 
daria sunt, fortasse aliquis dicet. Sane; sed tum eorum 
ahquid proprium est, quo ellipsis levatur. Nam saepe quae 
sequuntur illam ipsam verbi formam, quae deest, nobis 
porrigunt; e. c. 22, 14, 3 ,ut vero in extrema iuga Massici 
montis ventum (sc. est) et hostes sub oculis erant.* ib. 
52, 5 ,et praeter equos virosque et si quid argenti (sc. 



') in editione horum libromm prima; alteram in manibus 
non habui. 

erat) — quod plurimum in phaleris equonim erat.* Videmus 
autem non solum praesens, sed etiam alia tempora omitti; 
quod cum primariis enuntiatis crebrius contingat, tamen 
in eis ipsis sequentia vel praecedentia formam verbi ple- 
rumque offerunt, velut praef. 11 ,nulla unquam res publica 
ditior fuit, nec in quam civitatem , , inmigraverint*, i. e. 
nec ulla fuit civitas in quam inmigraverint. Itaque in 
eis, quae leguntur 1, 15, 6 ,haec ferme Romulo regnante 
domi militiaeque gesta, quorum nihil absonum fidei divinae 
originis divinitatisque post mortem creditae fuit', cur 
Kuehnastius ^) praeteritum suppleri velit, equidem non 
possum intellegere; mihi quidem nihil aliud nisi praesens 
jSunt* videtur supplendum esse. Etenim in capitibus, 
quae praecedunt, postquam scriptor enarravit, quae domi 
militiaequae Romulo regnante gesta sint, enarrationem 
finit illis ipsis verbis atque adicere coepit, quid ipse de 
Romulo rege sentiat. Quod tempore perfecto optime 
fieri nemo fere negabit, praesertim si secum reputaverit 
toto illo capite, de quo dicimus, tempora perfecta esse 
posita; itaque hic quoque rectius interpretabimur ,gesta 
sunt,* Sed ut ad praeterita revertar, e. c. adfero 
24,36, 4 ,versumque ab Italia bellum, adeo uterque 
populus in Siciliam intentus (sc. fuit), fuisse videri po- 
terat;* quo loco Madvigius edidit ,intentus fuit, videri 
poterat' secundum J, Bekkerum, in praefatione ad 
vol. II, p. XXVIII his verbis mutatam scripturam vin- 
dicans: ,Neque „fuit" abesse potest neque „fuisse" h. 1. 
recte pro „esse" ponitur.' Weissenbomius v. cl. ad 
h. 1. adnotat in epiphonematis apud Livium alias co- 
pulam deesse, v. 5, 10, 6;ceterumBekkero assentitur pro in- 
finitivo perfecti h. 1. infinitivum praesenis exigi, et cum 
iudicet infinitivum ,fuisse* immertio separari a participio 
,versum', fortasse scriptum fuisse putat ,intentus fuit, 
tum esse videri*; si scriptura codicum omnino mutanda 



1) Liv. Syntax p. 277, 1. 4. 

est, verisimilius profecto quam Bekkerus. Quemad- 
modum enim fieri potuerit, ut pro vocabulo ,fuisse* 
scriba quamvis iieglegens ,fuit' scripserit, difficile est in- 
tellectu; Weissenbornius quod coniecit , id perverse 
scribi multo facilius potuit, si litterarum similitudinem 
i*espicimus. Attamen mihi quidem omnino non videtur 
mutandum esse, quod habet codex Puteanus ; nam neque 
coUocationem verborum artis legibus Livius circumscrip- 
sit, ^) neque si quid aliud substitueretur, congrueret legi 
de epiphonematis a Weissenbornio ipso ad h. 1, latae. 
Jam inspiciamus 6, 36. 1 ,mitis legatio, ni praeferoces 
legatosGallisquemagis quamRomanis simileshabuisset*,ubi 
utrum ,erat' an ,esset' supplendum sit, Kuehnastius *^) 
in incerto reliquit. Sed ex ipsa verborum coUocatione 
animadverti potest eis, a quibus incipiat sententiam, 
vim aliquanto maiorem tribuere Livium; cui consilio 
modum indicativum magis inservire apparet, eo enim 
adhibito multo certius pronuntiantur quae quis contendit. 

Inveniuntur autem primaria quoque enuntiata, in 
quibus verbum substantivum ita omittatur, ut ex eis, 
quae sequuntur vel praecedunt, depromi non possit, 
testibus his locis: 5, 26, 9 ,obsidio inde urbis et muni- 
tiones (sCr erant); et interdum per occasionem impetus 
fieri.^ 23, 35, 3 ,comparant. (sc, erat) Campanis omni- 
bus statum sacrificium ad Hamg^s* Weissenbornius ,erat' 
in contextum recepit, quoniam id tempus hoc loco, ubi 
non mera copula siit, deesse non possit. ^) 35, 10, 4 ,sed 
omnium oculi in Quinctium Corneliumque coniecti (sc. 
erant); nam et in unum locum petebant.' 44, 5, 1 ,ine- 
narrabilis labor descendentibus cum ruina* iumentorum 
sarcinarumque' (sc. erat). Ceterum quae 39, 40, 1 le- 



^) Kuehnastii synt. Liv. p. 315. 
2) in synt. Liv. p. 277. 
^) cf. eius adn. ad h. 1. 

guntur, ea huc facere contra Weissenbornium ^) nega- 
verim; ibi enim cum verbum ,exorta sunt* e primaria 
sententia facillime transferri possit in secundariam, ne- 
cessarium non videtur verbi substantivi ellipsin statui. 
Loquatur locus ipse: ,alia maioris certaminis (comitia), 
quo et maiore de re et inter plures potentioresque viros, 
sunt exorta/ Sed hoc exemplo apposito in secundarias 
rursus sententias incidimus, de quibus supra iam levem 
fecimus mentionem; itaque de eis nunc exponere per- 
gamus. 

In sententiis igitur secundariis praeteritorum ellipsis 
temporum quotiescunque adhibetur, si nuUa alia re levior 
fit, tamen sequentibus vel praecedentibus enuntiatis ea 
verbi forma, quae deest, continetur. Exempla praeter 
supra dicta haec habeas: 22, 20, 6 ,ubi vis magna sparti 
(sc, erat) ad rem nauticam congesta ab Hasdrubale. 
quod satis in usum fuit/ Weissenbornius et Madvigius 
,erat' in textu posuerunt, ut mihi quidem videtur, iniuria. 
Licet enim praeteritum verbi tempus, nisi copulae vim 
habeat, deesse non possit, quod Weissenbornius ad 23, 
35, 3 adfirmat: eandem ellipsin 22, 52, 5 ,et si quid ar- 
genti — quod plurimum in phaleris equorum erat* 
Weissenbornius intactam reliquit, quia statim sequatur 
,erat* verbum. At eo quoque loco, quem modo diximus, 
22, 20, 6, enuntiatum sequens exhibet verbum substan- 
tivum, alia quidem forma usurpatum; sed non omnibus 
locis eandem verbi formam, quae in altera sententia pro- 
ponatur, in altera necessario esse supplendam videntur 
docere, quae exstant 22, 14, 3 ^) et 45, 7, 2 ,praeterquam 
quod nec sua nec gentis fama comparandus (sc. erat), 
tunc accessio Punici belli fuerat, sicut Gentius Macedonici/ 
Sane haec sunt copulae omissae exempla; sed ne Weissen- 



^) in adn. ad 35, 10, 5; atque ipss Weissenbomius in 
adnot. ad 39, 40, 1 sententiam mutavit et ,exorta sunt' suppleri 
voluit. 

2) V. supra p. 19. 

bornius quidem plane sibi constare videtiir. Nam cum 
modo docuerit formam ^erat', nisi copulae loco pona- 
tur, omitti non posse, idem vir doctissimus 24, 36, 1 
,erat* adiecit, quamvis in codicibus haec legantur: ,forte 
ea cura, quae adversus Poenos praeparata, adversus 
Siculos usui fuit.^ Attamen quin hoc loco mera copula 
desidei*etur, quis dubitaverit? Huc accedit, quod 1, 59, 2 
etiam coniunctivus imperfecti deest; qui locus permirus 
Weissenbornium minime offendit. 

Quae cum ita sint, id videtur constituendum, non 
ita esse premendum hac in re discrimen, quod intercedat 
inter copulam et verbum propria vi dictum. 

Neque vero idem semper verbum, quod desideratur, 
sequentibus contineri oportet; sed etiam tum, cum aliud 
quod verbum sequitur intransitiva vi et eadem notione 
ornalum; quam habet passivum cum verbo substantivo 
coniunctum, omittitur verbum substantivum ; e. g. 10, 
33, 6 ,eorum, qui circa quaestorium oppressi (sc. sunt), 
periere^, quod idem est atque ,interfecti sunt.^ Nonnun- 
quam sono quoque respecto Livius videtur verbi auxi- 
liaris ellipsin comprobasse, cum rebus copiosius enarratis 
clausulam vellet apponere. Quae ne efficiatur verbo 
monosyllabo neve ita legentium aures perstringat, mavult 
per ellipsin loqui; velut 26, 39, 23 ,frumenti spes, quae 
in oculis fuerat, utrosque frustrata pariter^ (sc. est), 
24, 4, 5,haec mandata' (sc. sunt). 8, 17, 12 ,haec eo anno 
domi militiaeque gesta^ (sc. sunt). 10, 43, 9 ,sic ad 
Cominium, sic ad Aquiloniam gesta res^ (sc. est). 

Hucusque indicativi tantum modi rationem habui; 
venib nunc ad ellipsin aliorum verbi modorum. Et 
primum quidem coniunctivi ellipsis certis quibusdam 
locis non ita validis codicum testimoniis nititur. Namque 
22, 31, 11 in Puteano sic legitur: ,pro dictatore caede- 
retur*, neque alii codices melius quidquam exhibent; 
itaque lectionem ineptam Weissenbornius correxit, ut 
scriberet ,pro dictatore fuisset, dictator crederetur/ 

Nihilo magis 44, 4, 4 Vindobonensis codicis scriptura 
jConcursum abellisin loci' servari potest; itaque Weissen- 
bornius edidit ,concursum ab illis, si loci*, quae simpli- 
ciora profecto multoque verisimiliora sunt quam Mad- 
vigii quaesita illa: ,concursuri abiere, si loci ♦ . ♦ . 
fuisset*. 1) Tantopere enim recedere a libris, ut evites 
coniunctivi ellipsin, omnino non necesse est, cum alia 
eiusdem usus exempla multa sint, quorum haec adferre 
sufficiat: 2, 23, 5 ^sciscitantibus, unde ille habitus, unde 
deformitas (sc. esset), cum circumfusa turba esset/ 
4, 63, 13 ,et tanquam haud dubius inter tribunos militum 
honos Menenii (sc. esset), si peteret, consularibus comi- 
tiis est exclusus.' 3, 26, 5 ,tanta trepidatio fuit, quanta 
(sc, esset), si urbem, non castra hostes obsiderent* 

8, 25, 12 ,cum quanto studio reditum esset, quam qua 
stultitia et temeritate de officio decessum^ (sc esset). 

9, 5, 6 ,quorum temeritate deducti essent, quorum 
ignavia abituri' (sc, essent). 23, 10, 10 ,ne oflfendendi sibi 
novi socii (sc. essent), aut habendus Capuae esset sedi- 
tionis ac turbarum auctor.' ib. 43, 11 ,expertis, quam 
grave Romanum imperium sociis (sc. esset), quanta in- 
dulgentia Hannibalis etiam in captivos omnes Italici 
nominis fuisset.' 

Nude ponitur coniunctivus, ita ut suppleri non 
possit e proximis enuntiati partibus eadem vel similis 
verbi forma, hisce locis: 1, 59, 2 ,stupentibus miraculo 
rei, unde novum in Bruti pectore ingenium' (sc. esset); 
ubi notanda est vis verbi deficientis, quod non auxiliare 
sit, sed proprio sensu usurpatum. 22, 44, 7 ,ut, quibus 
lingua prompta ac temeraria (sc. esset), aeque in piigna 
vigerent manns.* 26, 27, 6 ,edixit, qui, quorum opera 
id conflatum incendium (sc, esset), profiteretur.* Ad 



^) In editionem Weissenbornii alteram, quam curavit 
H. J. Muellerus, ex Vahlenii coniectura recepta sunt: ,in* 
festius concursum*^ de summa belli,* quae non minus artificiosa 
videntur. 

quem locum cur Weissenboraius ^) adnotet dubinm esse, 
utrum a Livio ipso an a librariis ,es8et* forma omissa 
sit, equidem ignoro", nam is locus, quem conferri iubet 
vir doctissimus, plane aliter comparatus est, ideo quod 
ibi scriptura manifesto perversa exhibetur. 30, 35, 9 
,tum, ubi omnis spes (sc, esset), milites Cartbaginienses 
Afrosque* coniunctivum ,essetS quem nisi recentiores co- 
dices non praebent, Madvigius contextui inseruit; idem 
Weissenbornius fecit, ^) Sed quod Madvigius in prae- 
fatione p. XXV excusat ,omitti verbum imperfecti tem- 
poris et coniunctivi modi non potuisse*, ea librorum 
scripturae mutandae ratio neque probabilis est, neque 
quae dicit vir clarissimus, satis verA sunt, ut ex eis, 
quae modo exposui, affatim elucere arbitror. Idem 
Weissenbornio obstat, qui censet formam ,esset^ hoc 
loco nisi cum duritia quadam deesse non posse. Plane 
autem contra codicum auctoritatem Weissenbornius et 
Madvigius, argumentis parum potentibus permoti, coniunc- 
tivum addunt 42, 5, 3 ,ut, quae sub dicione eius urbes, 
nuUius Hberae civitatis fortunam secum mutatam vellent,* 
Omnibus his locis id tenendum est, agi de coniunc- 
tivo modo temporis praeteriti, plerumque imperfecti, semel 
plusquamperfecti ; quem terminum verbi temporibus con- 
stitutum Livius excessit, cum coniunctivum praesentis 
omitteret 7, 40, 9 ,haec imperiosa dictatura geretur, ut 
neque in hos meos et patriae meae milites mitior (sc. sim) 
quam in vos — horreo dicere — hostis." Sed hic locus 
tam notabilis est et, qui loquitur, animo sic incitato, ut 
Weissenbornius ad h. 1. merito coniciat^) aut perversam 
esse codicum scripturam aut per anacoluthiam dixisse 
Livium. Cui opinioni malim assentiri quam scripturae a 
viro doctissimo in editionem minorem ad libidinem re- 

V in editione illius libri altera; alia milii praesto non fuit. 
2) in editione maiore iterum parata ; in minore coniunctivum 
omisit. 

2) in editione maiore iterum parata. 

ceptae. ^) Vel Madvigium sequaris, qui facillima emen- 
datione sic legit: ,geretur, neque . . . mitior quam in vos 
(horreo dicere) hostes ero, Vos prius;* praesertim cum 
praesentis coniunctivus alias deesse nunquam videatur, 

Ceterum omnia exempla modo proposita eo adiu- 
vantur, quod alius quis coniunctivus inest in eis senten- 
tiae partibus, quae sequuntur membrum elliptice expres- 
sum; unus tamen locus excipitur qui exstat 1, 59, 2. 

Brevius de infinitivi ellipsi dicere possumus: sae- 
pissime enim ,esse^ infinitivus desideratur cum apud alios 
scriptores, tum apud Livium, rarissime infinitivus perfecti, 
cuius ellipsin Weissenbornius ^) ea re declarat, quod alia 
eiusdem verbi forma statim sequatur; aliter eUipsin illara 
vix inveniri ratus. Est locus hic: ,cum sibi defectionis 
ab E-omanis consilium placiturum (sc. fuisse) nullo modo, 
nisi necessarium fuisset, praefatus esset^; ubi si sensus 
tantum observatur, et.,esse^ et ,fuisse' infinitivus admitti 
potest. Aliter comparatus est locus, qui cxstat 24, 5, 12 
,rem tantam ausuros' (sc. fuisse); sed ibi summo consensu 
viri docti lacunam notaverunt. Contra 1, 39, 5 ,serva 
natum eum (sc, fuisse) parvumque ipsum servisse^ libri 
manuscripti nihil variant. 

Jam videndum est, quemadmodum se habeat apud 
Tacitum verbi substantivi ellipsis. Qui brevis et nervosi 
generis dicendi studiosus, despiciens abundantis orationis 
copiam atque ornatum omnino ilh figurae, ut consentaneum 
est, multo magis indulsit quam Ijivius, eloquentissimus 
ille veterum auctor.^) Primum igitur moneo ellipsin in- 
dicativi modi esse creberrimam artisque usus Liviani 
legibus, quas supra indagare tentavi, prorsus liberatam. 
Nam cum enuntiatis secundariis, tum ceteris verbi tempori- 



^) jhaec iraperiosa dictatura geretur; [ut] neque in hos meos 
et patriae meae milites erit mitior quam in vos — horreo dicere 
— hostis.' 

^) in adnot. ad 23, 2, 5. 

3) ipso Tacito in Ag. c. 10. teste. 

bus eadem Tacitus concedit, quae primariis enuntiatis vel 
praesenti temporij itaque haec in exemplis, quae sequuntur, 
promiscue proponentur. Sed ne quem taedeat exemplo- 
rum copiae, haec sufficiant: Ag. 26, 11 ^) ,donec pulsi 
hostes* (sc. sunt). 18, 21 ,quibu8 nota vada et patrius 
nandi usus* (sc. erat). 29, 14 ,quibus cruda ac viridis 
senectus* (sc. erat). 31, 14 ,et longinquitas ac secretum 
ipsum quo tutius (sc. est), eo suspectius.* 46, 1 ,si quis 
piorum manibus locus* (sc, est). G. 14, 9 ,quia et in- 
grata genti quies* (sc. est). 19,4 ,quorum poena prae- 
sens et maritis permissa* (sc. est). 20, 9 ,idem apud 
avunculum qui apud patrem honor* (sc, est). ib. 15 ,quanto 
plus propinquorum, quanto maior adfinium numerus* (sc. 
est), 44, 10 ,ut in quibusdam fluminum* (sc. est). 45, 7 
,quibus ritus habitusque Sueborum, lingua . Britannicae 
propior' (sc. est). — Quae cum satis multa sint etiam in 
scriptis minoribus, in quibus nondum perfecto omnibusque 
numeris absoluto stilo excellere Tacitum viri docti multi 
ostenderunt^), ex Historiis quoque et Annalibus, quae 
eius generis exemplis plane abundent, pauca liceat apponere. 
Exempla autem supra dicta iam credo docuisse (id quod 
reliqua etiam clarius docebunt), Tacitum intra fines usus 
Liviani, nequaquam se coercuisse. Nam ne uno quidem 



^) Exempla e Taciti libris attali Halmii editionem secutus 
quartam. 

2) optime Woelfflinus in Philol. XXV, p. 96, 97 sqq. Ete- 
nim si Woelffius (in commentatione de lingua Taciti conscripta) 
contendit atque demonstrare conatur multa, quae Woelfflinus 
Tacitino dicendi generi tribuat, aut omnino non inveniri vel 
nimis quaesita videri aut natura operum declarari, nonnulla haud 
immerito contra Woelfflinum disputata videntur, id quod etiam 
exempla quaedam a me allata adfirmant. Neque tamen Woelffius 
ipse negat dicendi genus Tacitinum paullatim mutari in contextu 
operum linguamque, praesertim in Annalibus, aliquanto exquisiti- 
orem evadere, qua cum sententia plurima faciunt, quae equidem 
repperi. Itaque quamvis in singulis quibusdam rebus errasse 
Woelfflinum statui possit, tamen in universum recte eundem 
iudicasse existimo. 

loco verbi forma aut ex sequentibus addi potest aut ex 
verbo aliquo cognatae notionis; tum enuntiata, de quibus 
agitur, aut proprie relativa sunt aut varii generis, non 
ita comparata, ut continuent tantum concludantque sen- 
tentias primarias, quibus applicata sunt; denique quae 
in illis cpgnoscitur ellipsis variorum temporum, multo fre- 
quentior fit in Historiis et Annalibus. Praesto sunt Haec 
exempla: Hist. 1, 12, 10 .prout quis amicus vel cliens 
(sc. erat), hunc vel illum ambitiosis rumoribus desti- 
nabant/ ib. 22, 12 ,postquam ex eventu fides* (sc. fuit). 
2, 33, 8 ;postquam pugnari placitum* (sc. est). ib. 36, 10 
,quanto laetiora Vitellianis (sc. erant), tanto acrius Otho- 
niani detestabantur^* ib. 72, 8 ,cum pertractus ad Vi- 
tellium interrogatusque* sc. est, quod Ritterus contra 
codicum auctoritatem addidit. Neque Halmium laudo, 
qiii cur particula ,et' addita enuntiatum modo dictum cum 
sequeptibusconiungat^), ignoro, ib. 9 ,postquam nulla dictis 
fides (sc. fuit) et a domino noscebatur.' 3, 66, 3 ,cet«rum 
ut quisque Vitellio fidus (sc. erat), ita pacem et condi- 
ciones abnuebant.* 4, 13, 6 ,ultra quam barbaris solitum 
(sc. est) ingenio soUers.' ib. 21, 10 ,quae ubi relata 
Ci\ili (sc, sunt), gentem in arma rapit.* ib. 29, 4 ,Romani 
conspicuam barbarorum aciem, et si quis audacia aut in- 
signibus efifulgens (sc. erat), ad ictum destinabant.* ib. 
46, 12 ^Germanicum Britannicumque militem, ac si qui 
aliorum exercituum (sc. erant), separatim adsistere iubet,^ 
ib. 48, 10 ,diuturnitate officii, vel quia minoribus maior 
aemulandi cura* (sc. est). ib 81, 24 ,nunc quoque me- 
morant, postquam nullum mendacio pretium' (sc. fuit). 
2, 54, 13 ,et mors Othonis quo laudabilior (sc. erat), eo 
velocius audita.* 3, 5, 4 ,principes Sarmatarum Jazugum, 
penes quos civitatis regimen (sc, erat), in commilitium 
adsciti.* ib. 69, 15 ,Sabinu8 re trepida, quod tutissi- 
mum e praesentibus (sc. erat), arcem Capitolii insedit/ 



1) in ed. lU., in ed. IV. ,et' delevit. 

4, 15, 19 ,signa vexillaque et qnod militum (sc. erat) in 
superiorem insulae partem congregantur.* ib. 31, 6 
,auxilia e Gallia, quis nec amor neque odium in partes 
(sc, erat), statim desciscunt/ ib. 33, 1 ,veteranas co- 
hortes et quod e Germanis maxime promptum' (sc. 
erat). ib, 39, 22 ,vires abolet dimissa in hiberna legione 
septima, cuius flagrantissimus in Antonium amor* (sc. 
erat). ib. 25 ,sic egesto quidquid turbidum* (sc. erat). 
ib, 74, 19 ,sed vobis maximum discrimen, penes quos 
aurum et opes* (sc. sunt). ib. 84, 25 ,insignibus quae 
in ipso manifesta (sc. sunt), aut per ambages coniectant/ 

5, 4, 7 ,ipsos scabies quondam turpaverat, cui id animal 
obnoxium* (sc. est). ib. 16, 19 ,quis vel ex longa pace 
proelii cupido, vel fessis bello pacis amor (hc. erat) 
praemiaque et quies in posterum sperabantur,* Ann. 
1, 3, 16 ,non obscuris, ut antea (sc, fuerant), matris 
artibus/ ib. 58, 14 ,atque ubi primum tui copia (sc. est), 
vetera novis et quieta turbidis antehabeo/ 2, 38, 16 
,intendetur socordia, si nuUus ex se metus aut spes* (sc. 
erit). 3, 60, 15 ,libero, ut quondam (sc. fuerat), quid 
firmaret mutaretve/ 6, 39, 4 ,haec Tiberius non mari, 
ut olim (sc. fuerat), divisus.* 11, 18, 8 ,ceteras navium, 
ut quaeque habiles (sc. erant), per aestuaria et fossas 
adegit.* 14, 34, 8 ,at Britannorum copiae passim per 
catervas et turmas exsultabant, quanta non alias multi- 
tudo* (sc. fuit). 15, 73, 8 ,at in senatu cunctis, ut 
cuique plurimum maeroris (sc. erat), in adulationem 
demissis,* 4, 3, 13 ,atque illa, cui avunculus Augustus, 
socer Tiberius, ex Druso liberi (sc. erant), seque ac 
maiores et posteros municipali adultero foedabat* 5, 3, 
12 jdonec pauci, quis nuUa ex honesto spes (sc. erat), 
postulavere.* 6, 50, 5 ,consedit in villa, cui L. LucuUus 
quondam dominus^ (sc. fuerat). 12, 12, 7 ,igitur excitis, 
quorum de sententia petitus rex (sc. erat), positisque 
castris apud Zeugma, unde maxime pervius amnis* (sc. 
erat), 13, 39, 7 ,sibique quod validissimura in ea prae- 

fectura (sc. erat), cognomento Volandum, sumit/ 16, 17, 
16 ,at Mela, quae tum promptissima moratis via (sc. 
erat), exsolvit venas.* 

Similiter Tacitus coniunctivum raodum eis compe- 
dibus expedivit, quibus a Livio vinctus erat; nam neque 
imperfecti temporis ellipsi, quam quidem maxime fovet, 
contentus fuit, neque saepe in proximis enuntiati partibus 
aliam eiusdem verbi formam aut alius verbi coniunc- 
tivum in sequentibus posuit. Sed ipse Tacitus nonnulla 
babet Liviani usus simillima, velut Ann. 6, 3, 3 ,rogitans, 
quid illi cum militibus (sc. esset), quos neque dicta neque 
praemia nisi ab imperatore accipere par esset/ Magnam 
Lic locus dubitationem viris doctis attulit, cum codices 
post verbum ,dicta* exhibeant ,imperatoris' vocabulum, 
quod sensu carere apparet. Itaque Nipperdeius in ed. 
VI. scripsit ,nisi e praetorio^, quod neque simplex neque 
necessarium est; immo verba sequentia luce clarius 
docent non solum praemia, sed etiam dicta ad impe- 
ratorem esse referenda. Qua de causa ne Andresenii 
quidem sententiam probo, qui in ed. Nipperdeii VII. 
secundum vulgatam edidit ,nisi imperatoris*^); nam im- 
peratoris nomen bis positum plane supervacaneum atque 
neglegentia librarii alicuius additum videtur: itaque 
equidem hoc nomen post ,dicta' prorsus delendum esse 
censeo, sicut Hahnius quoque uncis inchisit, ib. 8, 20 
^cui ex te opes honores, quis phirima iuvandi nocendive 
potentia (sc. sit), quae Seiano fuisse nemo negaverit.* 
12, 48, 8 ,poteretur Kadamistus male partis, dum in- 
visus, infamis (sc. esset), quando id magis ex usu 
(sc. foret), quam si cum gloria adeptus foret'; ubi 
Nipperdeius pi-o ,adeptus* vocabulo, quod Tacito indi- 
gnum sit, correxit ,depulsus*, iniuria, ut mihi quidem 
videtur: illud enim cur Tacito indignum sit, non intellego. 



^) quod qua ratione J. Muellerus explicaverit, me non 
comperisse doleo. 

Si sensum respicis, id unum refert, utrum cum infamia 
an cum gloria Radamistus regnum adeptus sit: Nipper- 
deium si sequereris, gloria ad Romanos esset referenda, 
non ad Radamistum; quod ad sensum aptum non est. 
Itaque cum Halmio lectionem in codicibus traditam 
servavi, 

Multo saepius alius verbi coniunctivum deprehen- 
dimus in eis, quae sequuntur; e g. Ag 24, 15 ,si Romana 
ubique arma (sc. essent) et velut e conspectu libertas 
tolleretur/ G, 19, 12 ,ne ulla cogitatio ultra, ne longior 
cupiditas (sc. sit), ne tamquam maritum, sed tamquam 
mafrimonium ament.* Hist. 1, 21, 10 ,dum Galbae auc- 
toritas fluxa (sc esset), Pisonis nondum coaluisset/ ib. 
40, 7 ,quasi Vologesum aut Pacorum avito Arsacidarum 
solio depulsuri (sc. essent) ac non imperatorem suum 
inermem et senem trucidare pergerent.^ 3, 31, 3 ,ne 
Cremona quoque excisa nuUa ultra venia (sc. esset) om- 
nisque ira victorisin tribunos centurionesque reverteretur/ 
ubi Heraeus in ed. II. ,excissa* l^git, argumentis parum 
firmis permotus; quamquam enim ,excindere^ et ,excidium* 
cum apud Tacitum, tum apud alios usurpatur, tamen 
,excidere' quoque in usu est, 4, 12, 4 ,id bellum quibus 
causis ortum (sc. sit), quanto externarum sociarumque 
gentium motu flagraverit' ib. 13, 15 ,si redintegratum 
bellum (sc. esset) et tot armatorum milia Italiam inru- 
pissent,' ib. 18, 13 ,ut suo militi recens gloria ante 
oculos (sc. esset) et hostes memoria cladis terrerentur/ 
ib. 34, 9 ,tamquam perditae apud Romanos res (sc. essent) 
et suis victoria provenisset'. Ann. 1, 9, 2 ,mirantibus, 
quod idem dies accepti quondam imperii princeps et vitae 
supremus (sc fuisset), quod Nolae vitam finivisset.' 4, 22, 4 
,respondit, tamquam ipse somno gravis atque eo ignarus 
(sc. fuisset), et uxor sponte mortem sumpsisset'. 6, 35, 6 
,(cum) modo equestris poelii more rontis et tergi vices 
(sc. essent), aliquando pellerent pellerentur/ 15, 17, 12 
,amnemque, ut olim (sc. fuisset), medium faceret/ — Ne 

autem multus sim, reliqua exempla, quae in Taciti scriptis 
obviam sunt, non iam integra apponam, sed ubi inspici 
possint, tantum commemorabo ; hi fere loci sunt: Hist. 1, 
79, 27. 2, 23, 2. ib. 37, 6. ib. 42, 3 (ubi praesentis 
coniunctivus omittitur, aeque ac locis supra dictis G. 19, 12, 
Hist, 4, 12, 4; cf. Ann. 1, 61, 16. 2, 33, 15). 3, 16, 11, 
4, 69, 9. Ann. 1, 35, 1. ib. 65, 3. 2, 86, 13. 3, 11, 7, 
ib. 40, 13. ib. 52, 14. 4, 24, 3. ib. 63, 6. 6, 37, 9. 
13, 6, 6. 15, 27, 10. 16, 30, 9. 

Neque raro alius quis coniunctivus omnino deest, 
cf. G. 9, 4 ,unde causa et origo peregrino sacro (sc. sit), 
parum comperi.' 13, 11 ,comitum aemulatio, quibuspri- 
mus apud principem suum locus (sc. sit), et principum, 
cui plurimi et acerrimi comites' (sc. sint). 39, 10 ,tam- 
quam inde initia gentis, ibi regnator omnium deus, cetera 
subiecta atque parentia' (sc. sint). Hist. 1, 85, 14 ,coacto 
vero in curiam senatu arduus rerum omnium modus, ne 
contumax silentium, ne suspecta libertas' (sc. esset). 2, 
42, 6 ,plerisque suorum ignaris quae causa salutandi' 
(sc. esset). 3, 16, 3 ,dum Antonius quidnam agendum 
(sc, sit) consullat.' 4, 62, 6 ,quale illud iter? quis dux 
viae?' (sc. esset), ib, 83, 14 ,quaenam illa superstitio, 
quod numen' (sc. esset). — Plura in Annalibus occurrunt; 
e. g. 1, 7, 3 ,ne laeti excessu principis neu tristiores 
primordio (sc. essent), lacrimas gaudium, questus adula- 
tionem miscebant,' ib. 9, 10 ,rei publicae, in qua nullus 
tunc legibus locus' (sc. esset). ib. 11, 4 ,didicisse, quam 
arduum, quam subiectum (ortunae regendi cuncta onus' 
(sc. esset). ib. 16, 12, 9 quaenam post Augustum militiae 
condicio (sc. futura esset) ambigentes impellere'. ib, 40, 1 
,quod non ad superiorem excercitum pergeret, ubi ob- 
stquia et contra rebellis auxilium' (sc. esset). ib. 41, 3 
quis ille flebilis sonus? quod tam triste?' (sc. sit), Nip- 
perdeius Heinsium secutus scripsit ,quid tam triste,' in- 
iuria, ut milii videtur. Adiectiva enim neutrius generis 
substnntivorumlocosaepeapudTacitum inveniuntur^), atque 



- 33 — 

pronomen rel^tivum interrogativi loco interdum usurpari 
locus docet qui sequitur: ib. 48, 14 ,quod caedis initium, 
quis finis' (sc. esset). 2, 14, 4 ,quae sapientia provisa 
aptaque inminenti pugnae (sc. sint) disserit/ ib. 36, 11 
junde prospici posse quae cuique tam longo temporis 
spatio mens domus fortuna?' (sc. futura sit). ib. 76, 3 
,quid agendum (sc. esset) consultanti/ 3, 45, 12 ,quam 
decora victoiibus libertas, quanto intolerantior servitus 
iterum victis' (sc. futura esset). ib. 47, 6 ,omissa* urbe, 
unde in omnia regimen' (sc. sit). 4, 12, 8 ,volutare secura, 
quonam modo Germanici liberos perverteret, quonim non 
dubia successio' (sc. esset, quod illa e Seiani animo di- 
cuntur). 6, 26, 9 ,dum integer, dum intemptatus' (sc. 
esset). 11, 15, 11 ,viderent pontifices quae retinenda 
firmandaque haruspicum' (sc essent). 13, 54, 16 ,quis 
eques, ubi senatus (sc. sit) percontantur/ 14, 61, 11 ,ut 
de matrimonio ceiiet, quamquam id sibi vita potius (sc. 
sit). 15, 1, 20 ,id in summa fortuna aequius quod validius' 
(sc. esset). — Sunt alia multa, quae hoc loco transeo. 
Quod autem ad tempora attinet, adverti etiam potest 
aliquoties in incerto Tacitilm reliquisse, uti-um suppleri 
velit coniunctivum praeteriti temporis an piaesentis; id 
quod effici plerumque videtur orationibus obliquis, nam- 
que in eis leges de temporum consecutione constitutae 
non ita accurate observantur a Tacito. Eiusmodi ellipsis 
in sequentibus exemplis agnoscetur: Hist 4, 68, 13. Ann. 
2, 63, 11. 4, 40, 5. ib. 43, 8. 6, 43, 11. 31, 35, 5. 
12, 35, 6. 

Infinitivi ,esse' ellipsis crebrior est, quam de qua 
hic agi possit; sed ue perfecti quidem infinitions, raro a 
Livio et cum duritia quadam omissus, raro a Tacito 
praetermittitur. ^) 

Sequitur, ut ad ellipsin aliorum verborum transea- 
mus. Et primum quidem de ellipsi verborum sentiendi 

^) V. quae Nipperdeius ipse adFert iu adn. ad Ann. VI, 24, 
^) cf. Schmidtium, de ellipsi Tacitina p. 6. 

et dicendi pauca disputanda sunt. Qua uterque acriptor 
utitur in vivido et alacri sermone, vel si re ipsa apparet 
ea, quae sequuntur, proloqui personam antea dictam, 
vel si verbum quod notionis similis aut praecedit aut se- 
quitur, vide Taciti Ann. 14, 8, 14, 1, 9, 9 sqq. Hist, 
3, 78, 7; Livii 21, 16, 3. 1, 47, 2. 38, 22, 6. Hac tantum 
re paullum inter se discrepant, quod Livius verbum di- 
cendi vel sentiendi etiam oralionis rectae vel apodosis 
initio saepe abicit, ^) Tacitus plerumque initio obliquae 
orationis. Cei'te inter exempla a Draegero ^) collecta 
unum tantum orationis rectae est, v. Ann. 1, 28, 15.^) 
Sed hoc elfipsis genus a viris doctis adeo tractatum est, 
ut nihil fere addi possit. 

Venimus nunc ad ellipsin verborum agendi et mo- 
vendi et similium. Quam prolatavit Tacitus ultra ter- 
minos usus Liviani; nam cum Livius rai'ius adhibeat el- 
lipsin eam, quae pauUo notabilior sit, plane inversa 
ratione Tacitus agit. Verba agendi atque similia saepe 
quidem omittuntur a Livio in continuata oratione, ple- 
rumque autem tum, cum continentur formulis ,nihil aliud 
quam, nihil prius quam, quid aliud quam* similibus. 
Atque haec omnia eiusmodi sunt, ut veram ellipsin vix- 
dum possis odorari; nam adverbiorum fere vi dicuntur, 
vehit 2, 32, 8 ,nihil aliud quam hoc narrasse fertur.' 
25, 4, 5 ,nihil aliud a caede ac dimicatione continuisse 
liomines nisi patientiam magistratuum.^ 31, 24, 3 ,nec 
quic(iuam aliud quam ad deforme spectaculum semiru- 
tae ac fumantis sociae urbis quum venisset.* Unum 
inter ea, quae Kuehnastius *) adfert, exempla inveni, 
quod ista formula careat; est id 32^ 33, 12 ,at non (sc. 



1) v. Fabri ad 21, 18,4 et 8, Zumptium, gr. Lat. § 772. 

2) de syntaxi et stilo Taciti § 34. 

3) cf. Sclimidtium 1. 1. p. 2 sqq. 
*) de synt. Liv. p. 278. 

hoc fecisse) antiquos Macedonum reges, sed acie bellare 
solitos/ 

Jam si ad Tacitum nos conveitimus, minimi apud 
eum videmus momenti esse formulas istas ,nihil aliud 
quam, nihil prius quam, quid aliud quam' alias; quod 
luce clarius apparet ex exemplis a Draegero ^) et 
Schmidtio ^) congestis. Inter ea enim nisi unum nuUum 
est, quod generi modo dicto congruat, videas Ann, 15, 
13, 5 ,nec aliud quam munimenta propugnabant/ Om- 
nino autem Tacitus verbum omittere solet in eis enun- 
tiatis, in quibus vel ex adverbio aliquo adiecto vel ex 
alia enuntiati parte vel ex toto orationis contextu facile 
intellegi potest; ^) testimonio sint haec ;exempla: Ag, 
19^ 6 ,nihil per libertos serrvosque publicae rei' (sc. egit). 
Ann. 1,43, 3 ,melius et amantius ille (sc. egit) qui gla- 
dium offerebat/ 4, 38, 18 ,melius Augustum (sc. egisse), 
qui speraverit/ 6, 10, 4 ,haec apud senatum' (sc. acta 
sunt), cf. Hist. 1, 84, 1 ,vos quidem istud pro me' (sc. 
egistis). Ann. 14, 7, 11 ,post Seneca hactenus promp- 
tius' (sc. egit); quo loco Heraeus coniecit scriptura fuisse 
,prompsit', quod etiamsi sententiae aptum sit, tamen nihil 
est, cur scriptori tribuendum sit. Nam eiusmodi ellipsis 
profecto est Tacitini sermonis, ut Heraeus ipse in adno- 
tatione ad Hist. 1, 65 fatetur. — G. 37, 10 ,medio tam 
longi aevi spatio multa in vicem damna' (sc. facta sunt). 
Ann. 14, 7, 7 ,quod contra subsidium sibi? nisi quid 
Burms et Seneca', ubi Nipperdeius cogitatione adden- 
dum arbitratur ,excogitarent* vel ,invenirent'; sed com- 
modius mihi videtur ,molirentur*, est enim magis universe 
dictum. Ceterum post ,Seneca' est in codice Mediceo ,exper- 
gens', neque certa huius loci emendatio adhuc inventa est,^) 
16, 19, 10 ,ne codicillis quidem, quod plerique pere- 



1) 1. 1. § 35. 

2) 1. 1, p. 4. 

3) cf. Heraeum ad Hist. 1,65; Nipperdeium ad Ann. 4,57. 
*) cf. Halmii adnot. crit. 

untium (sc, fecerant), Neronem adulatus est/ — Ag. 
33, 2 ,iamque agmina et armorum fulgores audentissimi 
cuiusque procursu' (sc. movebantur). G, 14, 14 ^mateiia 
munificentiae per bella et raptus' (sc, paratur). Hist. 
1, 65, 2 ^multae in vicem clades crebrius infestiusque' 
(sc. edebantur). ib. 83, 12 ,tumultus proximi initium 
non cupiditate vel odio' (sc. ortum est), Ann. 4, 67, 2 
,tandem Caesar in Campaniam (sc. profectus est), ubi 
Halmius addidit ,abscessit', non satis recte, ut mihi 
quidem videtur ; nam ne exempla modo allata comme- 
morem, simillimus certe locus, de quo Halmius nihil 
dubitat, exstat Ann, 14, 8, 13 ,quod nemo a filio ac ne 
Agerinus quidem^ (sc. veniret). 

Ceterum verborum movendi illa ellipsis apud alios 
quoque scriptores occurrit, perraro quidem; velut apud 
Livium 41, 3, 5 ,tunc demum nuntius ad tertiam legio- 
nem revocandam.' Sed hunc ipsum locum in dubitatio- 
nem vocavit Weissenbornius, propterea quod vix credere 
possis participium ,missus' h, 1. a Livio omissum esse, 
cum aliis locis simihbus usurparetur; itaque illud in textu 
posuit vir doctissimus. Attamen ipse concedit deesse inter- 
dum movendi verbum et conferri iubet, quae 44, 24, 1 legun- 
tur: ,eodem tempore ad Eumenen et ad Antiochum com- 
munia mandata.' Quamobrem equidem codicum lectionem 
etiam eo loco, de quo modo dixi, intactam reliqui. Alii 
duo loci a Schmidtio ^) e Livii Hbris desumpti nihil 
faciunt ad vem; alter enim, qui est 1, 7, 2, aliter potesfc 
explicari^), alter (also citatur a Schmidtio.^) Omnino 
quicunque Schmidtii commentatione uti cogetur, mox 
perspiciet, opino]', eam haud ita diligenter conscriptam 
esse, — Sed ad propositum redeo, Et eandem fere 
rationem intercedere inter Tacitinum ac Livianum ser- 
monem demonstrat. 



1) 1. 1. p. 5. 

^) cf. Weissenbomii ad eum adnotationem. 

3) qui adfert Liv. 7, 31, 8. 

Ellipsis praepositionum, 

inaxime ea, quae inest in usu accusativi localis qui 
dicitur. Adhibet eum uterque scriptor, liberius Tacitus. 
EtenimLiviuspraepositionem neglegit aut ante appositiones 
nominibus urbium propriis adiunctas, velut 3, 1, 6 ,An- 
tium, propiriquam opportunam et maritimam urbem^, 
31, 45, 12 ,Sciathum traiecere, vastatam urbem di- 
reptamque nuper a Philippo*; aut ante nomina propria 
terrarum et earum, quae mari adiacent.^) Profecto, 
quoad equidem vidi, exemplum nuUum invenitur, quod 
ad terras referri possit alias; v. e. g. 8, 24, 17 ,inde 
Epirum devecta'. 31, 43, 5 ,Aegyptum vexit'. 37, 31, 
6 ,Hellespontum ad exercitum traiciendum misit^ 42, 
44, 6 ,Peloponnesum proficiscuntur* ; quo loco Madvi- 
gium, qui praepositionem addiderit, non laudo; idem 
enim vir clarissimus in eodem nomine proprio 36, 42, 4 
non oflfendit. 

Contra Tacitus non solum nomina teiTarum propria 
sic usurpata habet, velut Ann. 2, 59, 2 ,Aegyptum 
proficiscitur*, sed etiam gentium; e, c» Ann, 12, 32, 2 
,ductu8 inde Cangos exercitus*, ad quem locum com- 
parandus Nipperdeius, qui coniecturam Bezzenbergeri 
,in Decangos* rectissime impugnat. Nam sine dubio, 
quod libri praebent, tenendum videtur, quoniam et De- 
cangi prorsus ignoti sunt (cum ,Cangi' verisimillima 
emendatio exstet in Caesaris quoque b. Gr. 6, 21, 1), et 
praepositio aliis quoque locis similibus excidit^); e. c, 
Ann. 12, 51, 11 ,Hiberos ad patrium regnum pervadit', 
quae editores plerique emendare voluerunt, quamvis 



^) ut Weissenbornius ad 10, 37,1 explicat. 

^ hac de causa id, quod Andresenius Nipperdeio mortuo 
in quarta horum librornm editione secundum Huebnerum item- 
que Halmius h 1. correxerunt, ,in Ceangos', mihi non videtur 
necessarium; quod quibus argumentis permotus Andresenius 
receperit, valde doleo me comperire non potuisse. 



— 38 — 

levetur ellipsis praepositione ,ad*, quae statim sequitur. 
Hist, 3, 84, 18 ,Aventinum in domum uxoris sellula 
defertur^ neque terrae neque gentis nomen pro- 
prium, sed montis legentibus nobis occurrit. Quare 
glossema illud esse existimat cum Rittero et Nipperdeio 
Heraeus ideoque uncis inclusit, quos etiam Halmius in 
editione quarta addidit; quod cum colligat Heraeus ex 
praepositione ,in', quae deficiat hoc loco, quamquam per- 
necessaria sit, mihi non recte videtur iudicasse, Etenim 
si supra Ann. 12, 51, 11 licet omitti praepositionem, 
h. 1. nihil est, cur ponatur, praesertim cum Aventinus, 
urbis pars, ad similitudinem quandam nominum urbium 
accedat, — 

Hucusque eam tractavi dicendi brevitatem, quae 
verborum modo structuram comprehendit: superest, ut 
de ea disseram, quae procedit longius comprehenditque 
structuram sententiarum. Cuius genera multa esse 
quamquam equidem scio, tamen hic duorum tantum 
rationem habere mihi certum est, et parenthesis et 
brachylogiae, quae dicuntur a grammaticis. Emnt autem, 
nisi fallor, qui mirentur de parenthesi me cogitare, quippe 
quae non tam brevitatis dicendi sit quam incuriae; 
oritur enim parenthesis, si quod enuntiatum iam incho- 
atuni nova quadam sententia inciditur, qua finita demum 
continuatur, plerumque alia ratione ac qua inchoatum 
fuit. Sed haud ita raro accidit, ut parenthesis non 
plena sit sententia, sed circumcisa aliqua ex parte aliis 
enuntiatis interponatur. Hanc ipsam proprietatem, quae 
praesertim apud Tacitum maximi momenti est, ut in- 
lustrem explanemque, qua ratione a parenthesi, quae 
proprie dicatur, profecta sit, hanc quaestionem attigi. 

Parenthesis 

igitur saepe usurpatur et a Tacito et a Livio, 
neque vero eisdem finibus ab utroque circumscribitur. 
Et statim monendum est apud Livium parenthesim 

plerumque effici enuntiato toto, quod non pendens ab 
alio quo sermoni inseratur, perraro verborum ordinem 
et contextum ita impedire, ut non per se ipsa enuntiati 
forma pronuntietur, sed appositionis vel attributi inso- 
lenter adiecti vicem obtineat, E. g. adfero : 1, 37, 5 
,spoliis hostium — id votum Vulcano erat — ingenti 
cumulo accensis pergit^ 9, 44, 9 ^consul ut stativa 
tuta copiosaque — et ita erant — petisse videretur/ 
24, 33, 3 ,cum Romanus exercitus ad Olympium — 
lovis id templum est — mille et D passus ab urbe 
castra posuit'. 27, 16, 8 ,quid fieri signis vellet ingentis 
magnitudinis — di sunt, suo quisque habitu in modum 
pugnantium formati — , deos iratos Tarentinis relinqui 
iussit*. 32, 11, 9 ,nocte itinera fieri iubet — et pernox 
forte luna erat — ; interdiu cibi quietisque sumeret 
tempus'. 35, 34, 2 ,per apocletos autem — ita vocant 
sanctius consilium, ex delectis constat viris — id agi- 
tabant/ 42, 53, 6 ,descendit ad Azorum, Pythium, 
Dolichen — Tripolim vocant incolentes*. Hic autem 
tum demum parenthesis exsistit, cum codicum auctoritate 
nisi verba ,Tripolim vocant incolentes* post vocem ,de- 
scendit' inserimus, quod fieri posse Weissenbornius^) 
negat; haud scio an iniuria. — Alia enumerare longum 
est; transeo igitur ad rariorem usum, cuius haec docu- 
mento sunt exempla: 8, 17, 10 ,eo certamine superior 
Alexander, incertum qua fide culturus, si perinde cetera 
processissent, pacem cum Romanis fecit^ 31, 41, 2 
jclauserant portas, incertum vi an voluntate, quia regium 
habebant praesidium*. 9, 41, 18 ,non tamquam in viros 
aut armatos incurrunt: mirabilia dictu, signa primo eripi 
coepta signiferis, deinde ipsi signiferi trahi ad consulem^ 
40, 14, 2 ,quo lusu apud me celebratum hesternum 
convivium sit, illo etiam — pravo forsitan — gaudio 
provehente^ — 



^) in adnot. ad h. 1. (ed. prim,) 

Plane inversa res est apud Tacitum. Tota enim 
enuntiata paucissimis locis reperiuntur, velut Hist. 2, 
76, 20 ,an excidit trucidatus Corbulo? splendidior ori- 
gine^), quam nos sumus, fateor, sed et Nero nobilitate 
natalium Vitellium anteibat.' Sic cum Heraeo et Halmio 
legere malim praetermisso vocabulo ,is*, quia in codice Me- 
diceo exhibetur ,splendior' correctum e ,splendiori* ; nam 
mihi quoque ex dittographia facilius videtur oriri potuisse 
lectio prima codicis Medicei, quam littera ,s* in textum 
inferenda esse, quod Weissenbornius contendit. Hist. 
5, 17, 13 ,ubi sono armorum tripudiisque (ita illis mos) 
adprobata sunt dicta/ Quam Heraeus Hist. 4, 12, 10 
particula ,ve' interposita statuit parenthesim, ea mihi 
videtur minime necessaria; etenim quae in codicibus 
traduntur, satis dilucido et apto sensu ornata sunt. 
Neque magis necessarium est, quamvis ad sensum aptum 
foret, quod H, Tiedkius coniecit^) eumque secutus 
Halmius recepit: ,nec opibus (rarum in societate vali- 
diorum) adtriti^ viros tantum armaque imperio ministrant'. 
Ann. 15, 36, 1 ,nec multo post omissa in praesens 
Achaia (causae in incerto fuere) urbem revisit'. — Per- 
multis locis appositionis vi instruuntur parentheses; e. c. 
Ag* 7, 15 ,nec legatus praetorius ad cohibendum potens, 
incertum suo an militum ingenio/ Hist 4, 6, 4 ,ea 
ultio, incertum maior an iustior, senatum in studia 
diduxerat.' ib, 57, 18 ,ut (flagitium incognitum Romani 
exercitus) in externa verba iurarent*. Sic dedit Halmius, 
jRomano exercitui* Heraeus, codex Mediceus habet 
,Romanus ,'exercitus*, quod corrigendum esse equidem 
intellegere non possum, et miror Heraeum in numero 
plurali ,iurarent* cum singulari ,exercitus* coniuncto 



') ubi apud Halmium in textu invenitur ,orgine*, typographi 
errore manifesto illapsum. 

2) in Mu8. Rhen. 34, 626. Quibus autem causis permotus 
Tiedkius ,rarum in* addiderit, nescio, cum Museum Bhenanum 
inspicQre^non potuerim, 

haerere. Namque frequenter inveniri eam structuram 
callectivorum substantivorum, a Draegero^) discere poterat, 
qui illud ipsum substantivum ,exercitus' inter alia habet, 
V, Ag. 27, 1, — Ann. 1, 39, 16 ,sese tutabatur, 
ac ni aquilifer Calpurnius vim extremam arcuisset, 
rarum etiam inter hostes, legatus populi Romani 
Romanis in castris sanguine suo altaria deum com- 
maculavisset/ Haec parerithesis, quae adiectivo ,rarum* 
fit, apud Livium omnino non reperitur, ne apud Tacitum 
quidem nisi Annalium his aliis locis: 1, 56, 7 ,nam 
(rarum iUi caelo) siccitate et amnibus modicis inoflfen- 
sum iter properaverat^ 6, 10, 11 ,Per idem tempus 
L. Piso pontifex, rarum in tanta claritudine, fato obiit^ 
13, 2, 2 ,hi rectores imperatoriae iuventae et, rarum in 
societate potentiae, concordes^ Usitatissimum in eius- 
modi parenthesibus vocabulum est ,incertum'; e. g. Ann. 
1, 11, 20 ,addideratque consilium coercendi intra termi- 
nos imperii, incertum metu an per invidiam^ 6, 50, 11 
,nam Tiberius, incertum an oflfensus tantoque magis iram 
premens, instaurari epulas iubet^ 11, 22, 4 ,conscios 
non edidit, incertum an occultans'. 14, 9, 8 ,se ipse 
ferro transegit, incertum caritate in patronam an metu 
exitii^; cf. etiani supra Ag. 7, 15, Hist. 4, 6, 4. — Si- 
miha sunt: Hist, 4, 84, 14 ,mirum inde dictu, tertio die 
adpelluntur^ 5, 6, 9 ,praecipuum montium Libanum 
erigitj mirum dictu, tantos inter ardores opacum fidum- 
que nivibus^ Ann. 2, 17, 8 ,mirumque dictu, duo ho- 
stium agmina ruebant*, 1, 35, 19 ,pars contionis ac, vix 
credibile dictu, quidam singuli propius incedentes^ 

Haec sunt, quae de parenthesi dicenda habui; relin- 
quitur, in quam inquiram, 

Brachylogia. 

Cuius vim, ut paucis hoc addam, e Kuehnastii sen- 



^) de synt. et stilo T. p. 13 sq. (ed. alt.) 

• 

tentia optime statiii existimo; clarissime enim explicat 
vir doctissimus, cum brachylogiam eam intellegat ^), quae 
uno enuntiato id coerceat, quod cogitando in duas partes 
dividamus. Ante omnia autem hic illud genus tractan- 
dum est, quod fit genitivo gerundii vel gerundivi; lucu- 
lentissime enim ostendit, quantopere differant inter se 
Livius et Tacitus, una eademque usi figura, 

Et Livius quidem genitivum gerundivi saepius cum 
substantivis verbo ,esse' interposito ita coniungit, ut 
significet fere idem ac ,pertinere' vel ,spectare ad aliquam 
rem'^); velut 3, 24, 1 ,frustrationem eam legis toUendae 
esse', ib. 39, 8 ,qui vicissitudinem imperitandi, quod 
unum exaequandae sit libertatis, sustulerint', 5, 3, 5 ,con- 
cordiam ordinum, quam dissolvendae maxume tribuniciae 
potestatis rentur esse'. 27, 9, 12 ,ea prodendi imperii 
Romani, tradendae Hannibali victoriae esse^ 30, 9, 4 
,quae diutinae obsidionis tolerandae sunt, ex agris con- 
vehit^ 34, 54, 5 ,omnia discrimina talia et concordiae 
et libertatis aequae minuendae esse^ 40, 29, 16 ,plera- 
que dissolvendarum religionum esse'. — Sed ne raro 
quidem, si Kleinio fidem habemus, genitivus gerundivi 
verbo omisso substantivis ita adiungitur, ut finaiis sen- 
tentiae vim accipiat; e. g. 9, 9, 19 ,vilia haec capita 
luendae sponsionis feramus'. In horum numero etiam 
alios locos Kleinius duxit, neque vero satis recte, ut 
mihi quidem videtur. Nam in eis licet vis sententiae 
finalis indagari possit, tamen hoc fieri minime necesse 
est; id quod ex exemplis ipsis facile patebit. Etenim 
in eis, quae 9, 45, 18 leguntur: ,mitterent Romam ora- 
tores pacis petendae amicitiaeque' nihil aliud habemus 
nisi genitivum qualitatis a substantivo ,oratores* penden- 



^) de synt. Liv. p. 275. 

^) cf. Kleinium, de genitivi usu Liviano p. 26 sq. 

tem ^) ; quem cum Weissenbornius "^) forma verbi adiutura 
finali esse vi dicat, finalis illa vis luce clarius inest in 
forma verbi, non in casu substantivi. Similiter 29, 23, 2 
,haud parvum et ipsi tuendae Africae momentum adiece- 
runt^ et 29, 24, 2 ,magno momento rerum in Africa ge- 
rendarum magnaque spe destitutus erat' genitivus ob- 
iectivus eiusmodi cognoscitur, quem Madvigius in gram- 
matica Latina § 283, 3 describit. ,Momentum* enim 
hoc loco est, quod nos dicimus ,eine Sache von Gewicht 
oder Bedeutung fiir etwas', genitivi autem appositi id 
exprimunt, ad quod pertinet actio verbi, latentis in sub- 
stantivo verbali. Redit igitur res ad id genus, de quo 
supra dixi; quae opinio etiam ea re confirmatur, quod 
substantivum ,momentum* alias praepositionem ,ad* vel 
,in' cum gerundivo coniunctam sibi adsciscit; quod Klei- 
nius ipse concedit. Errat autem vir clarissimus, cum 
arbitratur talia sententiae finalis loco dicta esse; immo 
nihil aliud sibi volunt ac verbum ,pertinere ad'. Cf. 
21,4, 2 ,momentum ad favorem conciliandum*, 42,45,8 
,magnum ad conciliandos animos momentum*, ib. 46, 5 
,momentura ad mutandos animos'. Eiusmodi etiam ea 
videntur esse, quae 5, 24, 5 leguntur: ,spei maioris aver- 
tendae solacium obiectum censebant^ Denique 6, 1, 11 
quae ab Alschefskio secundum optimos codices edita 
sunt: jinsignemque rei nuUius publice privatimque agen- 
dae fecerunt', a Weissenbornio summo iure sic expli- 
cantur, ut sint ,diem fecerunt insignem, ut dies esset 
nullius rei agendae*^ genitivus autem suspendatur a sub- 
stantivo ,dies'. Itaque Madvigio, qui jnulli' scribit pro 
,nulliu8*, obsequendum esse nego. Qua oblata occasione 
praeteriri non debet Zumptius, qui in gr. Lat» § 764 
dicit errare eos, qui genitivum illum gerundivi elliptice 

^) sicut etiam Wolffius in commentatione de lingua Taciti 
conscripta adfirmat, quam doleo nuper demum mihi in manus 
venisse, cum meam iam ad finem perduxissem. 

^) in adnot. ad h. 1. (ed. alt.) 

pro sententia finali positum existiment tum, cum ex sub- 
stantivis aptus sit; id quod etiam exemplis a me modo 
tractatis probatur, Pergit vir doctissimus, iniuria per- 
severari in genitivo gerundii, alieno illo quidem a lingua 
Latina, ubi forma verbi patiatur dativum statui, qui 
cum sincera Latiriae linguae indole quam maxime con- 
gruat. Hoc referendum mihi videtur ad Livii 8, 6, 11 
,averruncandae deum irae victimas caedi*, ubi quominus 
dativum praeferamus, quid nos prohibet? Quodsi nolu- 
mus, at certe dubius est locus neque potest adferri ad 
inlustrandum genitivi usum; id quod Kleinius fecit» ^) 
Denique Zumptius, ut ad hunc revertar, genitivum ge- 
rundii pro sententia finali usur patumomnino abiudicat a 
Cicerone, Nepote, Livio, Caesare; qua in re oblitus vide- 
tur loci Liviani supra commeraorati 9, 9, 19; ibi enim 
quemadmodum genitivus ,luendae sponsionis* substan- 
tivo ,vilia haec.capita' aptari possit, non dixit vir cla- 
rissimus. Equidem facere non possum, quin genitivum 
h. 1. idem valere ac sententiam finalem censeam; acce- 
dit, quod vocabula ,luendae sponsionis' solo sensu respecto 
ad praedicati ,feramus' actionem magis spectant quam 
ad substantivum ,capita^ Sed haec res nos adraonet, 
ut de origine dicendi illius consuetudinis pauca addamus ; 
quo facto magis perspicuus fortasse fiet locus modo 
dictus. Multi igitur viri docti genitivum gerundivi expli- 
candum esse putant ellipsi vocis ,causa' adhibita: ut de 
aliis taceam, Boetticherus in lexico Taciteo, p. 217, 
Matthiae in grammatica Graeca, § 540, not. 1, Zump- 
tius in gr. Lat. § 663, 764; Classenus ad Thucyd. 1,4 
nihil explicat, nisi quod dicit genitivum esse finalem. 
Prorsus aliam Nipperdeius ad Tac. Ann. 2, 69 senten- 
tiam prompsit. Dat igitur genitivum indicare, quo 
spectet actio aliqua; sed sicut a prioribus scriptoribus 
additus sit substantivis, ita apud Tacitum proprie sese 



^) itemque Wolffius 1. 1. p. 17. 

applicare ad praedicata, ut describat, qualis sit actio 
' verbi, Ita apud Thucydidem quoque 8, 39, ubi legatur: 
^ayysUav ejtsf/jtov ijtl vag iv rfj MiXrirm vavg rov 
^x^uxaQaxofitOd-^vat^ dyysXtav esse nuntium, quo Lace- 
daemo.nii nuntiaverint se Miletum adduci velle, quia, 
quod nuntio contineatur, id genitivo significetur. E Graeca 
igitur lingua desumptum esse hunc dicendi morem. Qua 
cum opinione viri doctissimi facere videtur, quod Mad- 
vigius in gr. Lat. § 417, a. 5 fatetur se nescire, an 
orta sit dicendi consuetudo , de qua agitur , e genitivo 
definiendi causa substantivo alicui adiuncto, comparari 
iubens Liv. 9, 45, 18 ,mitterent Romam oratores pacis 
petendae amicitiaeque', Quae cum ita sint, equidem 
iudicaverim Nipperdeii sententiam verisimillimam esse; 
Woelfflini enim, quam videas in Philologo, vol. 25, p. 
113 sq., nimis quaesita videtur; Nipperdeii et simpli- 
cissima est et linguae legibus maxime convenit. Atque 
etiam Wolffius quae contra adfert, ^) exempla e Livio 
desumpta alius esse generis atque stmcturam illam paul- 
latim longius esse progressam, falso videtur in censum 
vocasse. Nam cum Tacitinus dicendi mos alius est ac 
Livianus , tum procul dubio magis consentaneum est 
enuntiata alia ad aliorum analogiam, cum lingua tempo- 
rum cursu liberior evaderet, efficta esse, quam unum 
aliquod ita comparatum, ut omnibus linguae legibus re- 
pugnaret neque quidquam haberet simile, ex quo repe- 
teretur; hoc autem viri docti volunt ellipsi vocis ,causa' 
comprobata. Sin autem Nipperdeio obsequemui', etiam 
apparebit, quemadmodum a substantivis cum genitivo 
coniunctis potuerit transitus fieri ad verba cum genitivo 
gerundii finali coniuncta; et apparebit hoc ex eo loco, 
a quo profecti sumus, dico Liv. 9, 9, 19. Illic enim 
substantivo quidem apponitur genitivus, seusu autem ad 
verbum manifesto pertinet. 



^) de lingua Taciti p. 15. 

Sed ut ad Tacitum veuiam, is plane contraria ratione 
rursus rem instituit. Multo enim saepius (id quod Livius 
nondum videtur ausus esse) genitivum finalem verbis solis 
adicit, quamquam aliquoties nomina apposuit, ad quae 
ipsa genitivus referri possit; haec autem nomina eius- 
modi sunt, ut grammaticae praeceptis genitivum sibi 
postulare possint, non sensu, qui verbum potius petit; 
e, g. Ann, 3, 27, 1 ,multa populus paravit tuendae liber- 
tatis et finnandae concordiae' et ib. 4 sqq. ,leges dissen- 
sione ordiuum et apiscendi inlicitos honores aut pellendi 
claros viros latae sunt^ Cetera exempla etiam longius 
a veterum consuetudine abhorrent; sunt fere haec: Hist. 
4, 25, 12 ,tum e seditiosis unum vinciri iubet, magis usur- 
pandi iuris, quam quia unius culpa foret*. ib. 42, 5 
,accusationem subisse iuvenis admodum, nec depellendi 
periculi, sed in spem potentiae videbatur^ Ann. 3, 7, 2 
,erectis omnium animis petendae e Pisone ultionis'; 
ubi Halmius Freinsheimium secutus vocem ,spe' senten- 
tiae inseruit, non recte, ut ex eis, quae exposui, cognitum 
esse confido. ^) ib. 9, 5 ,ab Narnia, vitandae suspicionis 
an quia pavidis consilia in incerto sunt, Nare ac mox 
Tiberi devectus'. ib, 41, 8 ,pugnam pro Romanis ciens, 
ostentandae, ut ferebat, virtutis'. 6, 30, 3 ,pecuniam a 
Vario Ligure omittendae delationis ceperaut*. 13, 11, 8 
,quas Seneca, testificando quam honesta praeciperet, vel 
iactandi ingenii, voce principis vulgabat'. At inter ea 
quoque sunt, quae substantivis utantur, fortasse aliquis 
dicet. Sane. Sed substantiva illa quidni huc faciant, cum 
adeo verbis coaluerint, ut coniuncta demum certam notio- 
nem efficiant, quae ad verbi naturam multo magis incli- 
net quam ad substantivi? Quodsi quis miratur non 



^) ,Nam quod Wolffius 1. 1. p. 17 sq. statuit genitivum ,pe- 
tendae ultionis' esse obiectivum atque pendere e substantivo 
janimis', id nisi quaesita explicatione substantivi ^animis' assequi 
non potest. 

omnibus locis modo enumeratis merainisse me emenda- 
tionum a viris doctis factarum, ab eo veniam peto; lon- 
gum enim erat atque inutile, Praeterea neque viros doc- 
tos sententia semper sibi constitisse opinor, neque emen- 
dationes ab eis factas codicum ratione habita esse 
admittendas, praesertim cum satis dilucide ostendisse 
mihi videar, e Taciti ingenio atque indole quam maxime 
esse genitivum gerundii finalem, — Restat, ut agam de 
notabili quadam proprietate stili Tacitini, qua alii scrip- 
tores careant; dico genitivum gerundivi ellipsis vice ita 
functum, ut infinitivi notionem recipiat. Hic apud Li- 
vium omnino non occurrit; nam Liv, 6, 14, 2 ,quos prae- 
tereundi verecundiam crederent fore', quod Draegerus ^) 
huc trahit, Kuehnastius ^) iure ita interpretatur, ut geni- 
tivum ^praetereundi' obiectiva esse potestate putet, Atque 
etiam apud Tacitum in ultimis demum Annalium libris 
genitivus ille admittitur: Ann. 13, 26, 14 ,nec grave manu 
missis per idem obsequium retinendi libertatem^ 15, 5, 8 
,Vologesi vetus et penitus infixum erat arma Romana 
vitandi'. ib. 21, 6 ,maneat provincialibus (,ius^ addidit 
Halmius) potentiam suam tali modo ostentandi^ Quae 
pauUo insolentiora esse vel inde cernas, quod Halmius, 
alias quam cautissimus in recipiendis coniecturis, uno 
hoc loco Ad. Schmidtium secutus substantivum in textu 
posuit contra codicum auctoritatem ; valde igitur equidem 
miror, quod non ceteros duos locos eadem ratione sa- 
navit^) (id quod alii fecerunt); neque enim hi quidquam 
aliud significant quam ille, At mea quidem sententia 
nihil prorsus est, cur codicum auctoritas spernatur: 
immo, ut Nipperdeius, quocum consentit fere Draegerus ^), 
ad Ann. 13, 26 quam verisimillime exponit, genitivus 



1) de synt. et st. T. § 204. 

2) de synt. Liv. p. 257. 

3) ^onus' quidem, quod in ed. III. 13, 26, 14 addiderat, iu 
ed. IV. rursus delevit. 

*J 1. supra 1. 

ille notioni alicui substantivae, quae cogitatione addatur, 
subiciendus e Graecorum more videtur fictus esse. IUi 
enim genitivum adiungere solent articulo neutrius gene- 
ris, id quod totum in linguam Latinam, quippe cui 
desit articulus, recipi non potuit. Ergo, siqidem Ta- 
citus etiam in genitivo gerundivi finali vi instructo ve- 
terum usui adversatus est, non dubitabimus comprobare 
genitivum gerundii pro mero infinitivo positum. Acce- 
dit, quod substantivorum verbalium vice fungi semper 
fere videtur, quae lingua repugnante effingi non 
potuerunt a scriptore. Eo autem magis genitivum com- 
probabimus, quod cum in codicibus exstat, tum eius 
vestigia, tametsi tenuia, apud priores quoque scriptores 
inveniuntur, velut b. Hisp. 30 ,ut transeundi superius 
iter vehementer esset periculosum' ^), atque etiam in 
Cicerone, ad Brutum 1, 4 ,neu semper primi cuiusque 
mali excidendi causa sit, ut aliud renascatur*; quo tamen 
loco gerundivum substantivo ,causa' multum adiuvatur. 
Falso autem Draegerus ^) locum Velleianum huiusmodi 
esse arbitratur, nam manifesto ibi pendet genitivus e 
substantivo ,mos^ — Sed haec hactenus de brevitate 
dicendi; in alia enim brachylogiae genera, velut zeugma, 
vehementer doleo inquirere me non potuisse, destitutum 
libellis quibusdam maxime necessariis. 

lam transeundum est ad aliam Latini sermonis 
proprietatem, quae non nihil confert ad cognoscenda 
scriptorum ingenia; copiam verborum dico. Quam, cum 
brevitati adhuc tractatae prorsus contraria sit, plane 
alia ratione acceptam fuisse utrique scriptori confestim 
unusquisque concludet. Neque enabit hac in ratio- 



^) quae Wolffius 1. 1. p. 15 exponit de substantivo ,itinere* 
ad genitivum gerundii applicato, ea nihil faciunt ad remj nam 
vocabula ,superius iter' obiectiva quadam vi instructa ad geniti- 
vum ,transeundi' pertinent, quod ipse Wolffius significare vide- 
tur, cum dicit ,vgl. ausserdem die Wendung ,iter ire'.' 

'^) 1. 1. ( Vell. 2, 128, 1 : ,neque novus hic mos . . eet putandi*.) 



— 49 — 

cinatione, Nam praecipue illam Livius, Cicerone potis- 
simum auctore usus, colit atque diligit, praesertim qui 
non ita longe discedere ab optimorum scriptorum more 
et consuetudine sibi constituerit. Atque copiam orationis 
tantopere sui iuris fecit, ut lactea Livii ubertas ab omni- 
bus artis oratoriae peritis summis laudibus eflferretur.^) 
Aliter Tacitus egit, Cuius gravi atque tristi animo 
laetus ille iucundusque sermonis ornatus minime placebat; 
itaque ad hunc, quamvis multa Livio debuerit, [raro 
aggressus est Tacitus, ita tamen sibi temperans, ut neque 
unquam rhetorices praecepta omnibus probata laeserit 
neque orationem aridam aut egenam eflfecerit. Dilucida 
fiet res, si ad singula veniemus, Tres igitur sunt figurae, 
de quibus hic agere in animo nobis est, anaphora, pleo- 
nasmus, polysyndeton ; initium autem faciamus ab. 

Anaphora. 

Et primum quidem quaerendum est de vi ac po- 
testate anaphorae, quae nostris temporibus haud parvam 
dubitationem viris doctis excitavit. Ceteri igitui^ veteres 
grammatici cum nihil fere utile tradant, Cornificio con- 
tenti simus oportet, qui eam figuram tum fieri censet,^) 
cum continenter ab uno eodemque verbo in rebus simi- 
libus et diversis principia sumantur. Cui definitioni, 
quae quidem aliquanto angustius coercenda est, omnes 
fere huius temporis viri docti assentiuntur; quamobrem 
necessarium non videtur, quae quisque statuerit, enan-are. 
Unus Naegelsbachius plane novam atque ad id tempus 
inauditam definitionem protulit, Existimat vir doctissimus 
ad id tempus multo artiore sensu intellectam fuisse 
anaphoram, quae re vera non tam ad unum verbum, 
quod initio complurium deinceps sententiarum repetatur, 
quam ad verborum seriem referenda sit; id enim maxime 



^) cf, quae in praef. de hac re dixi, 
2) cf. lY, 13, 19. 

interesse, in una vel pluribus sententiis singula verba, 
eaque ne pari quidem grammatica notione semper praedita, 
ita collocari, ut aliud alii quam accuratissime respon- 
deat.^) Sensit quidem i^se oflfendi posse nova illa de- 
finitione; adnotat enim''^) multos fortasse improbaturos 
esse/ quod anaphoram illam appellaverit, atque dicturos 
eiusmodi proprietatem a plerisque concinnitatem appellari. 
Eis respondet concinnitatem, quae chiasmo quoque 
efficiatur, pro genere esse habendam, cuius species duae 
sint chiasmus et anaphora. Quae opinio, si leviter tan- 
tum advertimus, verisimillima videri potest. Tamen multo 
magis laudanda sunt, quae lanus^) contra adfert. Qui 
quidem probat concinnitatis nomen ita usurpatae, ut 
Naegelsbachius vult, sed vehementer reprehendit Naegels- 
bachium, quod novam a se propositam figuram vocaverit 
anaphoram. Anaphoram enim proprie significare, quod 
nos dicamus ,Anhebung, Aufschwung', itaque initio tan- 
tum sententiarum convenire atque epiphorae quae dicatur 
figurae oppositam esse; praeterea eandem postulare, ut 
unum idemque verbum initio complurium sententiarum 
vel incisorum repetatur. Contra Naegelsbachium nihil 
aliud velle nisi ea enuntiati membra, quae logice sibi 
respondeant, ita comparata esse, ut ordine quoque sibi 
respondeant. Itaque nihil prorsus esse, cur dicendi 
propietas eiusmodi anaphora appelletur, immo si quod 
nomen ehgere voluisset Naegelsbachius, eligendum fuisse, 
quod nos dicimus ^Parallelstellung'. Quae a viro docto 
optime disputata esse nusquisque, opinor, facile sibi 
persuadebit. Naegelsbachio igitur praetermisso nos 
tuebimur anaphorae notionem et veteribus et nostris 
grammaticis acceptam. — 

Quid autem efficiat haec figura, nova exsistit quaestio. 
Primum igitur dubium non est, quin rhetorico orationis 

^) cf. eius stilisticani, ed. V, § 166, 168, 1. 

^) ib. § 168, 5. 

3) Blfttter f. bair. Gymnasialwesen, III, p. 272 sq. 

ornatui quam maxime inserviat; id etiam inde perspicitur, 
quod ab oratoribus et scriptoribus rhetorici stili studiosis 
saepissime anaphora adhibita est/) velut a Cicerone, 
Quintiliano, Livio. Deinde veterum opioione orationis 
gravitatem atque acrimoniam auget; est enim eiusdem 
verbi cum vi quadam iteratio et crebrior etiam repetitio, 
quae vice omissae copulae plerumque fungatur.^) Quam- 
obrem ne Tacitum quidem, eximiae scriptorem gravitatis 
atque ponderis, quod aptissimo nomine ,to oeiivov^ dici 
potest,^) illa abstinuisse non mirabimur, quamvis consen- 
taneum sit tum potissimum ea scriptorem esse delectatum, 
cum oratoris similis incederet, ut Boetticherus censet.^) 
Quam regulam libenter viro docto concedimus, quam- 
quam paullum laedi videtur a Tacito in Annalibus, id 
quod infra videbimus. Sed priusquam in medias res 
eamus, necesse est statuere, qua ratione in singula genera 
optime diducatur anaphora; neque potest negari maxime 
idoneam videri eam rationem, quae apud Draegerum in- 
veniatur, praesertim nobis, non modo copiam, verum 
etiam gravitatem verborum intuentibus, lUe enim^) tria 
genera distinguit, quorum primum fiat vocabulo formali, 
alterum nomine, tertium verbo repetito. Liquet autem 
levissima cum vi repeti vocabulum formale, maiore cum 
gravitate nomen, summo pondere verbum. Ceterum ad 
perspicuitatem melius videtur pro nomine dicere sub- 
stantivum vel adiectivum. — Nunc igitur usum Livianum 
inspicere possemus, nisi antea notandum esset Kuehn- 
astium quoque virum clarissimum in errores quosdam 
incidisse ; primum cum anaphoram eandem quam Naegels- 



^) cf. Boetticherum in prologg. ad Tac. p. 91. 

2) cf. Boett. 1. 1. p, 90 

3) cf. Plin. ep. II, 11. 
*) cf. 1. 1. p. 91. 

^) de synt. et st. Tac. § 240. Quid Gerberus et Greefius 

in lexico Taciteo de ea iudicaverint, dicere non possum, cum 
liber ille praesto mihi non fuerit. 

bachius intellegeret, deinde cum diceret Naegelsbachium 
eius usum proferre etiam ad repetitionem eiusdem vocabuli 
sententiarum initio factam, quod insolenter factum lanum 
ostendisse.^) At ostendit lanus insolenter statutam esse 
eam figurae vim, quae in aequabili totius verborum seriei 
collocatione sit; quam ipsam probavit Kuehnastius Nae- 
gelsbachio auctore. Sedhunc errorem satis est notavisse; 
ceterum Kuehnastius usu tritam figurae notionem non 
reicit, appellat autem iterationem. Neque vero de nomi- 
nibus disceptamus, transimus ad rera. 

Ac statim multo maiore cum studio atque amore 
anaphoram Livium amplecti quam Tacitum facillime 
apparebit, cum singulas quasdam partes ex eorum operi- 
bus selectas inter se contulerimus. Quam ad rem per- 
ficiendam cum librum primum Historiarum Paciti eligere 
vellemus, quibus primum ad res scribendas vere aggressus 
est (ut de Agricola tacenmus/ qui quo spectet, viri 
doctissimi etiamnunc dubitant): hoc non fecimus, quia 
Livii liber primus, saecula conditae urbis prima cum 
mythis fabulisque multis referens, artem poeticam nimis 
redolet. Praetulimus librum alterum Livii , Taciti 
Historiarum alterum, qui rerum enarratione magis inter 
se consentiant; continet enim hic bella potissimum cum 
finitimis gentibus gesta primaque liberae rei publicae 
instituta, ille bellum Othonianorum Vitellianorumque, 
initia belli Flaviani, statum civitatis a Vitellio admi- 
nistratae. Deprehendis igitur anaphoram 

in Livio 2, 1, 8 ,omnia — omnia'. 2, 6 ,regium — 
regium*. ib. ,id — id'. 3, 3 ,ubi — ubi^ ib. ,esse — 
esse*. ib. 5 ,reddita belli — reddita belli^ 6, 1 ,vetuere 

— vetuere^ 9, 3 ,nihil — nihil'. 12, 11 ,nullam — nuUum*. 
23, 6 ,unde — unde'. 24, 2 ,patres — patres'. 32, 9 ,suum 

— suus'. ib. ,sua — suo'. 34, 9 ,cur — cur'. 35,1 ,nisi — 
nisi'. ib. 2 ,se — se'. ib. 6 ,unum — unum'. 38, 3 ,vestras 

— vestros'. 44, 9 ,suos — sua'. 46 1 ,suas — sua'. ib. 5 

^) de synt. Liv. p. 327. 

nolle^ ib» ,non — nOn'. 46,3 iam — iam.* ib, 7 ,ut — 
ut'. 49, 1 ,in — in', ib. 4 ,omnes — omnes*. ib» 5 
,ire — ire^ ib. 6 ,omnia — omnes', ib. 7 ,quidquid 

— quidquid^ 51, 4 ,non — non^ 53, 3 ,duo — duae^ 
54, 2 ,nihil — nihiP. ib. 6 ,si — si,'. 55, 7 ,adeste — 
adeste*. 56, 13 ,sine — sine. 59, 10 ,ubi — ubi^ 61, 3 
,plenus — plenus'. ib. 5 ,non' ter positum. ib. 6 ,idem — 
eadem — idem*; 

contra in Taciti Hist, 2, 6, 16 ,per — per'. 6, 13 
penes — penes'. 12, 17 ,non — non'» 21, 17 ,utrimque 

— utrimque'. 38, 13 ,eadem — 'eadem — eaedem^ 44, 8 
,non — non'. 47, 1 ,hunc — hanc'. 48, 14 ,satis — satis'. 
56, 4 ,non — non^ 75, 7 ,sic — sic*. 76, 24 ,nullis — nulla', 
79, 8 ,non - non^ 80, 1 ,dum — dum', 91, 8 ,in theatro 
ut spectator, in circo ut fautor', 93, 2 ,non — non'. 
99, 5 ,non — non^ — Quae si veloci tantum oculo per- 
curreris, Livio et frequentissimam fuisse figuram videbis 
et uno eodemque capite saepius adhibitam, Tacito cum 
multo rarius usurpatam, tum ne semel quidem uno 
eodemque capite iteratam. Porro Livius nihil fere du- 
bitat adiectiva, substantiva, verba repetere, cf. supra 
2, 2, 6. 3, 5. 5, 1. 24, 2. 45, 5. 55,7. 61, 3; Tacitus talia 
in libro altero Historiarum omnino non admisit, alibi 
perraro. Testimonio sint ea exempla, quae perlectis 
Historiis atque Annalibus repperi: Hist. 1, 50, 14 ,man- 
sisse — mansisse — mansuram fuisse^ 78, 4 ,nova — 
nova'. 2, 33, 6 ,adesse — adfore', 3, 66, 22 ,moriendum 

— moriendum'. Ann, 1, 10, 22 ,gravis — gravis'. 42, 12 
,divus — divus*. 2, 77, 11 ,est — est^ 4, 74, 6 ,aram — 
aram'. 5, 4, 16 ,novas — nova'. 6, 26, 5 ,grave — grave'» 
28, 22 ,par — par'. — Sin autem in eis libris, quos supra 
contulimus, non acquieveris, sed in opera post aliquod 
temporis spatium scripta inquisiveris, velut in Livii de- 
cadem tertiam, qua gravissimum illud a Romanis gestum 
bellum descripsit, stilo iam adulto florentique excellens: 
cum illis libris quod compares, apud Tacitum non facile 

7 

invenias; nam hic tum tanto caret argumento, tum ne 
uno quidem libro tam copiose quand Livius res bello 
gestas solas narrare satis habuit, sed domesticarum 
quoque semper mentionem fecit. Tamen breviores quae- 
dam utriusque operis particulae tam accurate sibi re- 
spondent, ut eis uti quam commodissime possimus. Ita 
e. c. comparata sunt Livii 21, 38 — 69, quibus capitibus, 
quae gesta sint ab Hannibale post transitum Alpium 
a. a. Chr, n. 218, descripsit; Taciti Ann. 1, 55 — 71, 
quibus capitibus descripsit, quae a Germanico contra 
Germanos a. p. Chr. n. 15 gesta sint. Ubi Livianae 
anaphorae haec inveniuntur exempla: ,cum — cum* 21, 
40, 10. ,qui* ter positum 41, 9, ,hic — hic^ 43, 10. 
cum quibus — cum quibus* 44, 5. ,sua — suus^ ib. 8. ,quem — 
quem' 53, 3, ,haec — haec' ib. 6, ,dum^ ter positum ib. 
9. ,non — non* 54, 8. ,quod — quod* 55, 2. ,duobus — 
duobus' 57, 2. ,quos — quas* ib, ,multi — multa' 58, 11.— 
Sequuntur Tacitina: Ann. 1, 61, 10 ,ut — ut'. ib. 16 
,ubi — ubi^ 62, 3 ,ut — ut^ 65, 27 ,non — non^ 67, 8 
,quae— quae'. 69, 14,quam — quam^70, 17,sine— sine*. — 
Hinc primum intellegi potest dimidio fere rarius quam 
apud Livium anaphoram occurrere apud Tacitum, deinde 
ab utroque scriptore in libris posterioribus vix aliter 
eam usurpari atque in prioribus, quamquam paullum 
crebrescat in Taciti Annalibus, si Historiarum usus re- 
cordemur.i) Hoc autem non minima ex parte eo videtur 
confici, quod in Annalibus strictior fit atque artior, 
gravior ac nervosior scriptoris oratio; nam gravitatem 
quoque orationis, ut supra iam diximus, auget confir- 
matque anaphora» Cui opinioni convenit operam anaphorae 
dare Tacitum in simplici potissimum narratione ; oratio- 
num enim et earum obliquarum brevissimarumque tres 
tantum loci sunt, orationis directae ne unus quidem. 



^) qua re, quae "Wolffius contra Woelfflinuin disputavit, ali- 
quantum adiuvantur, cf. quae in adn. pp. 27 de hac re dixi. 

Contra Livius anaphoram orationibus, eisque directis, 
saepius immiscuit; qua re splendorem ac copiam ver- 
borum maxime videtur respexisse. Omino Tacitus illis 
capitibus, de quibus modo egimus, multo parcius Livio 
orationes inseruit, et quas habet, eae cum brevissimae 
sunt, tum omnes fere obliquae, una Segestis capti excepta, 
qua gratiam imperatoris Eomani sibi conciliare studet. 
Prorsus autem desunt longiores illae orationes directae, 
quibus ante pugnam commissam imperatores militum 
animos erigere tentant, velut apud Livium Scipio et 
Hannibal ante pugnam ad Ticinum factam, Earum loco 
brevissime Tacitus vel exhortantes vel sententiam dicentes 
facit duces, videas cpp. 67 et 68; ita ut non contem- 
nenda videantur, quae Walterus in dissertatione de 
Taciti studiis rhetoricis conscripta, p. 36 contendit: prin- 
cipem in sententiis obliquis locum deberi Tacito magis- 
que deinceps eas prae orationibus excultas esse ab eodem 
per totum' operum ordinem, Quamquam quae paullo 
ante ab eodem Waltero de orationibus narrationi inter- 
positis proponuntur, ea meo quidem iudicio non proponi 
debebant, sed demonstrari. Ceterum Tacitus in ultima 
Annalium parte anaphoram magis magisque repudiavit, 
qua:u ne gravitatis quidem augendae causa recipere vo- 
hierit. — 

Venio nunc ad 

Pleonasmum. 

Pleonasmi qui dicitur notione explicanda supersedere 
possum, opinor; notissima enim est. Pleonasmus igitur 
cum profluentis copiosaeque orationis proprius sit, sae- 
pissime a Livio summoque cum studio colitur et dili- 
gitur. Qua re quamquam plerumque pulcherrimus et 
florentissimus scriptor incedit, tamen interdum nimio 
ductus amore vitia quaedam non videtur vitasse ^) ; certe 



') cf. praefationem nostram p. 18. 

iam Quintilianus, urbanus ille atque subtilis artis ora- 
toriae iudex, aliqua ex parte eum videtur perstrinxisse, 
cura dicat^): ,Vitanda fiaxQoXoyla, id est longior quam 
oportet senno, ut apud T. Livium, ,Legati non impetrata 
pace retro domum, unde venerant, abierunt^ Nuperque 
critici e fragmento libri 91 voluerunt coUigi posse, in 
extremis totius operis partibus etiam abundantiorem ma- 
gisque supervacaneam fuisse verbositatem Livianam. 
Sed rectissime Weissenbornius ^) iudicat neque fragmen- 
tum illud tam longum esse neque dicendi genere a ce- 
teris libris adeo diversum, ut, quod coniecerint viri docti, 
probabile possit videri; praesertim cum aliae posteriorum 
librorum partes, velut ea, quae de Ciceronis ingenio 
atque moribus prodita etiamnunc exstent^), eodem pror- 
sus dicendi genere conformatae sint ac libri priores. 
Atque adeo multo verisimilius est Livium, certioris 
iudicii factum aetate matura, in dies magis coercuisse 
dicendi genus, idque ut omnibus numeris absolutius per- 
fectiusque redderet, summo opere contendisse. Sed 
nobis sermo est de libris, qui etiamnunc exstant. 

Inter varia igitur pleonasmi genera apud Livium 
nuUum fere crebrius est quam iunctura complurium pro- 
nominum, quae unum idemque significant, e. g. ,quis- 
quam unus (v. 2, 9, 8. 3, 45, 4. 32, 20, 7), nemo unus, 
quilibet unus, nihil unum*; item adverbia temporis iun- 
guntur, velut ,deinceps inde, deinde deinceps, deinde 
postea, tum inde, iam inde (cf. 3, 59, 1, ubi Madvigius 
iniuria ,iam iidem* posuit, recentiores codices secutus), 
protinus inde*, atque alia adverbia vel coniunctiones, 
velut ,itaque ergo, ita sic, clam furtim, ex insperato re- 
pente, forte temere, undique circa, si quando unquam^ 
Sed haec crebriora sunt, quam quae exempiis compro- 
banda videantur. Interdum coniunctiones quaedam pleo- 

1) inst. or. Vm, 3, 53. 

2) in praef. ed. Liv. maioris, p. 64. 

3) apud Senecam, suas. VI, 22, 

nastice in apodosis initio ponuntur, quae fortius eflferatur, 
e. g. ,tum demum* 2, 29, 1; ,tum deinde* 2, 8, 3, pro 
quo Weissenbornius ^) et Madvigius contra optimos libros 
substituerunt ,tum demum^; attamen quandoquidem apo- 
dosis initium capit a particulis pleonastice usurpatis, 
iunctura illa mira non est, si earum meminimus, quae 
supra dictae sunt ,deinde postea, tum inde^ — Sed 
etiam nude posita inveniuntur ,tum^ 21, 11, 8 ,quae cum 
nudasset, tumHannibal mittit*; ,inde* 21, 43, 1 ,cum sic 
dimisisset, contione inde advocata fertur^; ,ibi* 3, 69, 3 
,in senatum ubi ventum est, ibi vero in Quinctium omnes 
versi^; 37, 34, 6, quem locum Fabri laudat^), is non vi- 
detur huc pertinere, nam aliter ibi vox ,ita* usurpatur^). — 
Vel cum protasis e coniunctione pendet, similis 
aliqua abundanter in apodosin infertur; e. c. 10, 18, 1 
idum ea in Samnio gererentur, Romanis in Etruria 
, n t e r i m bellum concitur^ 

Ex quibus omnibus Tacitus nihil aliud recepit nisi 
pronomina ,nemo* et ,unus* coniuncta, sed his tantum 
locis: Hist. 1, 82, 7 ,neminem unum destinare irae po- 
terant^, Ann. 14, 45, 1 ,ut nemo unus contra ire ausus 
est^; quae pronomina Livius sex habet locis. ^) lam 
vero frustra apud Tacitum requiras, quae Livius sibi 
sumpsit, tria vel phira eiusmodi vocabula in pleonasmum 
congesta, e. c. 1, 15, 8 ,longe ante alios acceptissimus*, 
ib. 28, 4 ,si unquam ante alias ullo in bello'. 8, 6, 14 
,si quando unquam ullum bellum^ 22, 61, 1 ,iam inde 
antiquitus^ 32, 5, 8 ,si quando unquam ante alias^ 

Secundum in pleonasmo Liviano locum verba obti- 
nent; nam haud raro proxime sibi adsciscunt ahas no- 
tiones, quibuscum pleonasmum efficiant. Accidit hoc et 



^) in ed. maiore sextum comparata, in ed. septima a Muel- 
lero curata exstat ,tum deinde*. 
^) ad 21, 11, 8. 

^) cf, "Weissenbornii adnotationem. 
*) cf. Draegerum de synt. et st. Taciti § 20. 

adverbiis et adiectivis et substantivis, quae quam signi- 
ficationem habeant, nihil fere refert. Videas quae se- 
quuntur: 9, 2, 8 ,retro via repetenda^, cf, 22, 6, 7. 18,7; 
etiam verbosius exemplum est 24, 20, 3 , r e t r o , unde 
venerat, Nolam rediit^ ib. 40, 9 ,Oricum retro, unde 
venerat, ad ceteram classem remissis*. 31, 45, 16 , r e t r o, 
unde venerant, Sciathum repetunt'. 27, 42, 16 ,Venu- 
siam r e t r 0, quibus venerat itineribus, repetiit*. — 1, 33, 3 
,rursus bello repetitum^ 21, 52, 10 ,rursus proe- 
liura restituere*. 3, 20, 8 , s a ep iu s dictitabat*. 21, 20, 8 
,praeoccupatos iam ante animos esse'^ ib. 32, 7 ,prius 
praeocepta res erat*, 40, 4, 13 ^multi ante praecogitatum*. 
ib. 23, 6 ,iam ante praemeditati^ 9, 23, 2 ,prior 
praevenisset', ubi Madvigius temere e recentioribus pau- 
cis codicibus ,pervenisset' edidit. 4, 40, 3 , o b v i a m 
agmini occurrerent^ 22, 6, 4 ,se infesto venienti o b v i a m 
obiecerat*. 42, 63, 10 ,quos casus obvios obtulit^ 
25, 11, 15 ,intus inclusae^ — Quamvis inter ea, quae 
modo proposuimus, adiectiva nonnuUa exstent, tamen 
adiectiva rarius, plerumque certa quaedam, usui-pantur, 
cf. 9, 10, 6 ,rescriptae novae legiones'. 10, 29, 1 
,novam de integro velle instaurare pugnam^ 21, 11, 5 
,ut novum murum reficerent^ 10, 16, 6 ,spem reli- 
quam in Etruscis restare*. 25, 3, 10 ,ementiti erant 
falsa naufragia*. ib, 35, 1 ,citatum agmen rapiunt'. 
32, 5, 7 ,multis criminibus oneratum'. 37, 39, 8 
,triarii postremos claudebant', cf. 30, 33, 1. 37, 40, 9. — 
Neque ita saepe substantiva, aut sola aut cum 
adiectivis coniuncta, ad praedicatum referuntur, ea po- 
tissimum, in quibus notio incipiendi inest, velut ,initium 
ordiendae rei* praef. 12; similia sunt ,prima initia 
inchoare' 3, 45, 9, cf. 39, 23, 5, ,initium oritur* 
1, 46, 7. — Adaptantur autem pleonastice etiam formae 
quaedam verbi alterius alteri verbo finito ; e g. 44, 2, 5 
,profectus castra movit^ 7, 40, 16 ,nolite velie'. 22, 19, 4 
,ire penpit^ Eaedem notiones iunguntur 22,22,4. 53,9. 

24,2,2; interdum particula ,porro* araplificatae, velut 
9, 2, 8 ,ire porro pergas', cf. 21, 22, 9. 

lam ut de Tacito videamus, is perpauca eorum, 
quae Livii propria sunt, praebet, nihil, quod progre- 
diatur ultra fines consuetudinis Livianae. Et adverbiorum 
quidem verbis additorum ea maxime fovet, quae decla- 
rant crebro aliquid fieri, substantivorum ea, in quibus 
vis incipiendi inest. Sed antequam ad singula vertar^ 
monendum mihi est, hac in re historicorum tantum 
Taciti librorum rationem me habuisse; Germania enim, 
libellus ille rhetorico ornatu splendens, pleonasmis abundat, 
ut Halmius luculentissime demonstravit ^)^ Facile autem 
unusquisque, credo, concedet minimi esse librum illum 
in comparandis scriptoribus historicis, nam ipsum eius 
consilium rhetoricum esse omnes fere viri docti consen- 
tiunt; id quod sine dubio probabimus, si in memoriam 
revocaverimus, ne ipsum quidem Tacitum Germaniae 
mentionem fecisse, cum, quae historicus statuisset, scri- 
bere, significaret Ag. c. 3, In libris igitur historicis 
haec fere exempla sunt: Ann. 12, 3, 2 ,crebro venti- 
tando'. 14, 52, 8 ,crebrius factitare'. 15, 52, 3 
,crebro ventitabat'. 11,7,8 ,ante providerit', quod 
in libris historicis unicum huius particulae usurpatae 
exemplum est, cuius plura exhibeant libri minores. Par- 
ticula ,rursu8' vel ,rursum' nonnullis locis ita le- 
gitur, ut pleonastice videatur apposita, sed re vera non 
apposita est pleonastice. Nam rectissime J. Muellerus ^) 
praedicat, particula illis locis non repetitionem sinceram 
indicari, sed aliquid contrarii, quod nos fere dicamus 
[,hinwiederum'.] Loquantur loci ipsi: Ann. 3, 21, 13 ,sed 
Tacfarinas spargit bellum, ubi instaretur, cedens ac 
rursum in terga remeans'. 6, 1, 6 ,saxa rursum et 
solitudinem maris repetiit^ Tiberius enim, seu re vera 



^) in locis controversis Germaniae. 
3) in symboU. critt. II, p. 31. 

Romam veuire Capreis volebat, seu simulabat se ven- 
turum esse, saepe in propinqua degressus erat et hortos 
iuxta Tiberim sitos adierat, sed tandem pudore scelerum 
et libidinum commotus, rursus repetiit saxa et solitudinem 
maris, i. e. Capreas. 11, 17, 11 ,ac rursus Langobar- 
dorum opibus refectus'. Ilalicus rex a Cheruscorum 
gente Roma petitus, quia superbe dominabatur, pulsus 
ac rursus, i, e. sed Langobardorum opibus refectus est. 
12, 60, 10 ,cum Semproniis rogationibus equester ordo 
in possessione iudiciorum locaretur, aut rursum (i. e. 
sed) Serviliae leges senatui iudicia redderent^ 15, 40, 4 
,rediit haut leviusrursum grassatus ignis', quem locum 
Draegerus ^) una cum ceteris adfert, is dubitationem mihi 
magnam movet; nam neque incorniptus in codicibus 
exstat, neque satis mihi videtur constare, particula ,rur- 
sum^ utrum ad redeundi verbum an ad grassandi refe- 
renda sit. — Sequantur substantiva: Hist. 2, 72, 1 ,acri- 
bus initiis coeptum^ ib. 79, 1 ,initium coeptum*. 
1, 39, 11 ,initio orto^ item ib. 76, 16. 3, 14, 2. ib, 
44, 2, Ann. 1, 31, 10. 2, 1, 2. 15, 38, 4. — Ann. 13, 10, 5 
,ut principium anni inciperet mense Decembri^ Si- 
militer dicta sunt: 15, 41, 11 ,principium incendii 
huius ortum*. — Cetera Tacitini pleonasmi exempla 
singula sunt, velut Hist. 1, 70, 8 ,robur adventantium 
legionum et famam Germanici exercitus attoUebant*, 
Adventantibus enim legionibus ipse exercitus Germani- 
cus denotatur. Item 2, 21, 17 ,diversae exhortationes, 
hinc legionum et Germanici exercitus robur, inde urbanae 
militiae et praetoriaruA cohortium decus attollentium' 
legiones rursus denotant Germanicum exercitum, contra 
praetoriae cohortes urbanum militiam; nam vocabulum 
,militiae* abstractum esse, pro concreto positum, mihi 
quidem persuasum est. Huc facit primum, quod tota 
sententia concinnitatem prae se fert, deinde quod ea 



1) de synt. et st. T. § 241. 

vocabuli notio, licet alibi apud Tacitum non occurrat, 
taraen a Livio, quem Tacitus saepius exemplar sibi 
statuit, praebetur, e. c. 4, 26, 3, ad quem locum compa- 
randa, quae Drakenborchius adnotat. Legitur quidem 
Hist. 3, 18, 9 jquos militiae legionarios quamquam raptim 
ductos aequabant^, et Boetticherus in lexico Taciteo s. v. 
,abstracta' vocabulum ,militiae' nominativum pluralis esse 
vult, positum pro voce ,milites*, sed vereor, ne non recte 
iudicaverit. Etenim si re vera abstractum esset pro 
concreto positum, necessario postularetur singularis nu- 
merus ; itaque locus ille Historiarum a plerisque editoribus 
emendatus est, et mihi quoque maxime probanda viden- 
tur, quae e Duehneri coniectura Halmius et Heraeus 
receperunt ,quos multi e legionariis quamquam raptim 
ductos aequabant'. — Alia pleonasmi exempla apponi 
possunt ex Ann. 1, 77, 1 ,At theatri Hcentia, proximo 
priore anno coepta, gravius tum erupit*. 3, 63, 11 
,set cultus numinum utrisque, Dianam aut ApoUinem 
venerandi^ 4, 25, 5 ,cito agmine rapiuntur*. 
12,31,5 ,citas cohortes rapit*. 11, 10, 21 ,adegit 
Parthos mittere ad principem Romanum occultas p r e c e s, 
quis permitti Meherdaten patrium ad fastigium ora- 
b a n t * . — Sed nunquam fere ad tantam audaciam pro- 
cessit Tacitus, ut vocabula plane unum idemque expri- 
mentia coraponeret; iramo quam raaxirae evitavit tauto- 
logiam quam dicunt, exceptis tenuibus illis vestigiis, quae 
exemplis modo dictis impressit. 

At Livius eadera minime abstinuit, immo cum sae- 
pius usus est, tum variis modis, ita ut merito possit 
contendi, eum magnopere esse delectatum fusiore illo 
uberioreque dicendi genere, etiara tura, cum sine detri- 
mento sensus vel perspicuitatis brevius concisiusque dicere 
posset; sed hoc optime exerapla, quae seqmmtur, coar- 
guent: 3, 64, 9 ,priraa initia inchoastis*. 10, 34, 6 ,occul. 
tara in fraudem^ 26, 3, 10 ,ementiti erant falsa nau- 
fragia*. Locus qui est 34, 9, 6 ,cuiu8 adsiduus custos 

8 

semper aliquis ex magistratibus erat' huc trahi uon 
potest; omittitur enim in codice Bambergensi, optimo 
illo decadis quartae, vocabulum ,semper^ Contra summo 
iure huc trahuntur; 34, 57, 9 ,ad amicitiam sociali foedere 
inter se iungendam coeant'; item 35, 16, 8 ,uno et per- 
petuo tenore iuris, semper usurpato, numquam inter- 
misso^ 39, 66, 6 ,insulam, quae non ante fuerat, novam'. 
41, 8, 4 ,mentio de hostibus fuit, qui in his provinciis 
bellum concivissent^ ib. 23, 13 ,in medio umbilico 
Graeciae*. 42, 5, 10 ,Aetolorum causas hostilibus actas 
animis, quas intestino gesserant bello^ — Atque etiam 
cum praecedit verbum aliquod dicendi, ad quod referan- 
tur, quae quis loquitur, ipsi orationi directae aliud di- 
cendi verbum inseritur; velut 7, 16, 5 verbo ,exclamat* 
succedit ,inquit^ Vel praemittitur substantivum, cuius 
vis sententia relativa apposita iterum explicatur; illud 
autem substantivum plerumque verbale est ac cum verbi 
notione tantopere coalescere solet, ut, si formam re- 
spicias, nihil aliud sit quam participium perfecti passivi, 
e. g. 26, 32, 6 , a c t a M. Marcelli, quae is gerens bellum 
victorque egisset^ Coniectura haec quidem est a 
AVeissenbornio facta e verbis ,ctam Marcelli^ Puteano 
exhibitis, sed simplicissima et verisimillima. ^) Fulcitur 
enim iunctura illa sententiae relativae cum substantivo 
his aliis locis: 2, 24, 6. 35, 24, 3, ubi verbum edicendi 
eodem modo usurpatur, quo supra verbum agendi. 
Neque is locus, qui 34, 8, 5 exstat, praeteriri debet, 
ubi idem verbum reperiatur, quamvis ratio invertatur, 
ut primarium sit finitum verbum, secundarium partici- 
pium, quod verbo definitionis adverbialis loco subiun- 
gatur. Haec enim leguntur : , e d i c t o per oram mari- 
timam, misso e d i x i t * . — Aliud substantivum est 
,vox', sic exhibitum 41, 2, 7 ,una v o x audiebatur ad 
mare v o c a n t i u m * ; 24, 22, 9 ,admonet saepe usur- 
patae Dionysii tyranni vocis, qua dixerit^ — 

') ]n Spirensi bic locus oinnino non exstat. 

Haec habui, quae de pleonasmo disputarem. In 
synonyma h. 1. inquirere me non potuisse valde doleo. 
Nuper enim viri docti magis magisque dubitare coepe- 
runt, utrum duas notiones similes, particulis copulatas, 
synonyma esse iudicent an ad eam figuram revocent, 
quae hendiadys dicitur; quod diiudicatu haud raro diffi- 
cillimum est Itaque quicunque de synonymis agere 
vult, facere non potest, quin de figura hendiadys disse- 
rat; huiusmodi autem dissertatio, praesertim cum syno- 
nymorum et hendiadys exempla haud ita raro obviam 
sint in libris Livianis et Tacitinis, longior est, quam 
quae ad hanc commentationem accommodetur. Restat 
igitur, ut ad eam figuram vertar, quae dicitur 

Polysyndeton. 

Polysyndeto Livius saepissime, neque vero ita varie 
utitur. Adamat enim maxime particulam ,et', quam 
non modo bis vel te,r verum etiam multo crebrius 
ponit; e. g. adfero: 33, 34, 9 ,Corinthus et Triphylia et 
Heraea reddita Achaeis,. 10, 24, 17 ,certe id et natura 
aequum et exemplo utile esse, et ad famam popuh Ro- 
mani pertinere,. ib. 26, 4 ,omnium rerum arbitrium et 
a populo et a senatu et ab ipso collega Fabio per- 
missum est,. Sunt alia multa, quae enumerare piget, 
Quinquies ,et' invenitur e. c. 33, 18, 3 ,Galli et Pisuetae 
ct Nisuetae et Tamiani et Trahi ex Africa et Laudiceni 
ex Asia erant^ Etiam notabiliora alia sunt, velut 
21, 62, 2sqq. ,ingenuum infantem semenstrem in foro 
olitorio triumphum clamasse, et in foro boario bovem in 
tertiam contignationem sua sponte escendisse atque inde 
tumultu habitatorum territum sese deiecisse, et navium 
speciem de caelo adfulsisse, et aedem Spei, quae est in 
foro olitorio, fulmine ictam; et Lanuvi hastam se com- 
movisse, et corvum in aedem lunonis devolasse atque in 
ipso pulvinario consedisse, et in agro Amiternino multis 
locis hominum specie procul candida veste visos nec 

cum ullo congressos' et in Piceno lapidibus pluvisse' et 
Caere sortes extenuatas, et in Gallia lupum vigili gladium 
ex vagina raptum abstulisse^; ubi non longo abhinc tem- 
pore omnes editiones ante verba ,foro boario' praepo- 
sitione ,in' carebant, quae duobus codicibus recentioribus 
nisa nunc in textum inlata est, iure quidem, si Woelff- 
linum audis. ^) Nam quod Weissenbornius dicit ^), prae- 
positionem a Livio in altero membro plerumque, non 
semper iterari: omnibus iis locis, quos inspici iubet, al- 
terum illud membrum nihil aliud est quam particula 
unius eiusdemque enuntiati, non, ut hoc loco, aliud enun- 
tiatum ipsum. Item Weissenbornii sententia, ablativum 
localem attributo auctum haud raro apud Livium exstare, 
per se quidem vera est, neque vero huic loco apta; ubi 
ablativus localis si agnosceretur , is profecto obstaret 
linguae Latinae consuetudini, ut ostendit Woefflinus. ^) — 
Similis locus, praeterquam quod describit, quae perficienda 
censores locaverint, est 41, 27, 5 sqq., etiamsi mutilum 
est codicis illud folium, quo continetur. Comparanda 
etiam sunt, quae 27, 10, 7 leguntur: ,Signini fuere et 
Norbani Saticulanique et Fregellani et Lucerini et 
Venusini et Brundisini et Hadriani et Firmani et Ari- 
minenses, et ab altero mari Pontiani et Paestani et 
Cosani, et mediterranei Beneventani et Aesernini et 
Spoletini et Placentini et Cremonenses' ; quae, quamvis 
desint in codicibus verba ,et Venusini et Brundisini/ 
tamen satis multas particulas praebent. — Atque 
exempla a nobis proposita qui obiter tantum animad- 
vertit, eum non fugit, opinor, pleraque aut ad nomina 
populorum vel terrarum aut ad prodigia spectare; in 
quibus potissimum e Woelfilini sententia Livianum 
polysyndeton versatur. Praeterea particulae ,et' scriptor 



^) Liv. Kritik u. liv. Sprachgebrauch p. 12. 
^) in adnot. ad h. 1. 
'^) 1. 1. p. 13. 

plerumquB operam dat, sicut iam supra diximus, neque 
tamen respuit alias copulativas, velut ,que' vel ,atque*; 
sed semper eis minores res indicantur, maiores particula 
,et'; cf. 22, 1, 8 sqq. ib. 9, 10. 21, 62, 8. ^ Neque adeo 
implicatus est Livius uno eodemque dicendi genere, ut 
non interdum variatione delectatus aut alternis particulas 
modo dictas usurpet aut partim asyndeton, partim poly- 
syndeton; attamen ea est variatio, ut raro tantura ac 
tamquam invitus in eam videatur descendisse. Cf. 6, 16, 2 
,Iuppiter, iuquit, optime maxime lunoque regina ac Mi- 
nerva ceterique dii deaeque'. 

Locus qui exstat 27, 10, 7 in variationis exemplis 
duci vix poterit, cum semel tantum ,que* coniunctio in- 
terrumpat coniunctionis ,et' repetitionem. Eiusdem fere 
modi est 33, 30, 3 ,Euromo Pedasisque et Bargyliis et 
laso et Myrina et Abydo et Thaso et Perintho'. Cave 
enim arbitreris *vocula ,que' urbes in eadem regione 
sitas, quae ab aliis separentur, significari; nam et Euro- 
mus et Pedasa et Bargyliae et lasus in Caria erant 
sitae.. Itaque duo haec exempla e neglegentia quadaul 
scriptoris orta esse atque etiam confirraare legera supra 
latam securus credas. Aliud dici vix poterit de eis, 
quae exstant 32, 29, 1 et 45, 16, 5; duobus enim his 
locis particula ,et^ semper coniunguntur singiila membra, 
semel coniunctione destituuntur. Sed clarior variatio est 
atque aequabilior 28, 11, 2, ubi quinque membra ddvvdercoj: 
pronuntiata praecedunt, sequuntur quinque membra con- 
iunctione ,et' inter se cohaerentia. Longe autem a 
ceteris abhorrent, quae 24, 10, 6. leguntur; locum igitur 
appono: ,Lanuvi in aede intus Sospitae lunonis corvos 
nidum fecisse; in Apulia palmam viridem arsisse; Man- 
tuae stagnum eflfusum Mincio amni cruentum visura; et 
Calibus creta et Roraae in foro boario sanguine pluvisse; 
et in vico Insteio fontem sub terrara fluxisse; tacta de 
caelo atrium publicum in Capitolio, aedem in campo 
Vulcani, nucem in Sabinis, publicamque viam murum ac 

portam Gabiis'. Atque in merum asyndeton raro Livius 
processit, velut 30, 2, 9. 31, 12, 5. Denique mutatam 
esse vel excultam eiiis consuetudinem , animadvertere 
non poterit, quicunque priores libros cum posterioribus 
contulerit. 

Sed haec de Livio sufficiant, transeamus ad Tacitum. 
Qui cum universe minime favet huic orationis figurae, tum, 
quae eius e^empla habet, ea in prioribus potissimum libris 
occurrunt, magis magisque evanescunt in Annalibus. ^) 
Et optime hoc convenit scriptoris ingenio: iuvenis enim 
rhetorico ornatu, quo etiamtum oblectaretur, orationem 
amplificare veritus non est'^); at natu maior, cum non 
tam ad alia exemplaria stilum suum aptaret, quam in 
dies magis proprium suique similem reddere studeret 
atque intellexisset, quid scriptorem severum durissimisque 
temporibus eruditum maxime deceret, reppulit omnem 
non modo supervacaneam, verum etiam abundantem ora- 
tionem. Primum igitur polysyndeton, ubi invenitur, par- 
ticula ,et', qua saepius efficiatur, tamen minime continetur, 
immo alias quoque, velut ,atque' et ,neque' sibi conci- 
liat, id quod ex exemplis, quae sequuntur, patebit: Dial. 
10, 26 ,in forum et ad causas et ad vera proelia voco*; 
18, 11 ,sic utroque distinctior et urbanior et altior Ci- 
cero, Cicerone mitior Corvinus et dulcior et in verbis 
magis elaboratus'; cf. ib. 21 et 37, 38. Ag. 45, 1 
,obsessam curiam et clausum armis senatum et eadem 
strage tot consularium caedes*. Gr.'8, 2 ,constantia pre- 
cum et obiectu pectorum et monstrata comminus capti- 
vitate'. 26, 9 ,hiems et ver et aestus^; cf. 32, 7. 40, 16. 
Ann. 1, 41, 7 ,pudor inde et miseratio et patris Agrippae, 
Augusti avi memoria'. - — Quattuor membris constat 



^) Itaque hic etiam Dialogum putavi in censum esse vocandum. 

^) cf. quae viri docti hac de re tradiderunt , velut Woelfif- 
linus in Philol. 25, 121 sqq., Halmius in locis controversis Ger- 
maniae, Nipperdeius in praefatione Annalium p. 39 sqq. 

polysyndeton: Dial. 1, 5 ,causidici et advocati et patroni 
et quidvis potius quam oratores*. 25, 12 ,proximum 
locum Aeschines et Hyperides et Lysias et Lycurgus 
optinent^ 38, 3 sqq. ,nemo perorare cogebatur et liberae 
comperendinationes erant et modum dicendi sibi quisque 
sumebat et numerus neque dierum neque patronorum 
finiebatur^ ib. 18 ,longa temporum quies et continuum 
populi otium et assidua senatus tranquillitas et maxime 
principis disciplina'. 39, 17 ,cum clientelae quoque ac 
tribus ac municipiorum etiam legationes ac pars Italiae 
periclitantibus adsisteret^ — Neque desunt coniunctionum 
saepius repetitarum exempla, velut Dial. 18, 5 ,sunt enim 
honidi et impoliti etrudes et informes et quos utinam . . .* 
Alia eiusmodi reperiuntur 19, 11. 25, 16. 37, 11. 39, 21. 
Ag. 37, 13 ,passifn arma et corpora et laceri artus et 
cruenta humus; et aliquando etiam victis ira virtusque* 
lectio codicum non videtur probanda. Verbis enim ,et 
aliquando etiam victis ira virtusque* non continuatur 
fugae cladisque Britannorum descriptio^), sed contrarium 
aliquid manifesto additur; nam primum enuntiati meni- 
brum fugam clademque Britannorum describit, alterum 
res nonnuUas ab illis ipsis fortiter gestas. Itaque par- 
ticula ,et* inepta est; quod cum intellexerit Halmius, ad 
h. 1. adnotat fortasse substituendum esse ,set/. Equidem 
autem proposuerim ,at'; nam contrarium ut vehementius 
aliquanto indicetur, totius enuntiati sensus postulat, et 
cum ter ,et* praecessisset, id etiam quarto loco perperam 
scribere facile potuit librarius. Permirum exemphim, 
sed unicum Historiarum 4, 53, 16 exstat: ,simul ceteri 
magistratus et sacerdotes et senatus et eques et magna 
pars populi traxere'. Praeterea memoratu digna sunt: 
Dial. 17, 4 ,Ciceronem et Caesarem et Caelium et Cal- 
vum et B^^utum et Asinium et Messallam'. Germ. 40, 3 
jKeudigni deinde et Aviones et Anglii et Varini et Eu- 



') sicut Kritzius explicat, cf, eius adnot. ad h. 1. (ed. alt.) 

doses et Suardones et Nuitones^ Dial. 38, 13 ,neque 
Ciceronis neque Caesaris neque Bruti neque Caelii neque 
Calvi, non denique ullius magni oratoris^ Qui locus 
optime docere nos potest, quemadmodum Tacitus fines 
polysyndeti longius prolataverit : nam variationem prae 
se fert. Id enim potissimum Taciti est, quae alii scrip- 
tores per polysyndeton enumerare solent atque ipse in 
minoribus libris jtoXvOvvdtrcoc; nonnunquam enumeravit, 
ea in libris re vera historicis aut variis coniunctionibus 
aut asyndeto adhibito enumerare.^) . Quae supra attu- 
limus Ann. 1, 41, 7 et Hist. 4, 63,' 16, repugnare ea 
quidem videantur illi regulae, sed non repugnant; etenim 
cum exemplum ex Historiis desumptum unicum est, tum 
illud, quod in peculiarissimo Annalium opere invenitur, 
tribuendum est polysyndeti levissimo generi, cuius etiam 
plura proferri possunt, velut Ann. 3, 3, 6 ,Agrippinam et 
Drusum et Claudium*. ib. 11, 6 ,M'. Lepidus et L. Piso 
et Livineius'. 15, 57, 14 ,Lucanus quoque et Senecio ot 
Quintianus'. — Sin autem quaeritur, quas ad notionesi 
maxime pertineat polysyndeton Tacitinum, eas quoque\ 
differe a Livianis monendum est. Apud Livium maximi 
momenti prodigia erant vel nomina terrarum et gen- 
tium; quorum illa :jtoXvovv6iT(oq iuncta in Taciti 
operibus frustra anquiras, haec reperias quidem, sed 
vix maiore studio arrepta quam alia. Etiamsi igitur 
Tacitus ipse certas quasdam iuncturas prae ceteris di- 
lexit, velut nomina principum per particulas copulativas 
conexa, tamen nunquam alias nimis coluit, alias repressit. 
Et si quid singulare de eo constituere volumus, id tan- 
tum dicere possumus, generaliorem a Tacito redditam 
esse consuetudinem Livianam, ita ut omnino nomina 
propria amplectatur. — Sed ut ad singula veniam, supra 
iam significavi a Tacito in enumerando multo saepius 



^) Quod si probatur, contra Wolffium facit, cf. adnot. meam 
p. 27. 

asyndeton usurpari quam polysyndeton, neque ita raro 
ipsum polysyndeton, si usurpetur, cum variatione quadam 
exhiberi; quod nunc altius perspiciamus. Atque asyn- 
deton Tacitinum notissimum est multisque virorum doc- 
torum commentationibus tractatum; quamobrem pauca 
eius exempla promere satis sit: Hist. 3, 73, 11 ,inter 
quos raaxime insignes Cornolius Martialis, Aemilius Pa- 
censis, Casperius Niger, Didius Scaeva^ Ann. 1, 10, 19 
jinterfectos Romae Varrones, Egnatios, lulos*. 3, 11, 4 
,L. Arruntium, P. Vinicium, Asinium Gallum, Aesej- 
ninum Marcellum, Sex. Pompeium patronos petenti'. 
6, 47, 8 ^conectebantur ut conscii et adulteri eius Cn, 
Domitius, Vibius Marsus, L. Arruntius*. 12, 62, 5 
jmissas posthac copias in Antiochum, Persen, Aristo- 
nicum', 15, 50, 3 ,adgregavere Chiudium Senecionem, 
Cervarium Pj-oculum, Vulcatium Araricum, luHum Au- 
gurinum, Munatium Gratum, Antonium Natalem, Mar- 
ciumFestum*.— Minus constat de variatione particularum, 
quae in polysyndeto tit; in quo primum particulae ,et' 
et ,atque* nuRo significationis discrimine adhiberi solent, 
V, hos locos; Hist. 1, 70, 11 ,Mediohinum ac Novariam 
et Eporediam et Vercelhis*, ib. 76, 2 ,Dehuatiae ac 
Pannoniae et Mocsiae legiones'. 2, 82, 17 ,pars copiarum 
et dux Mucianus et Vespasiani nomen ac nihil arduum 
fatis*, 3, 66, 14 ,Primus ac Fuscus et specimcn partium 
Mucianus'. 4, 73, 18 ,Hbido atque avaritia et mutandae 
sedis amor^ Ann. 4, 26, 11 ,regemque et socium atque 
amicum appellaret^ 6, 12, 14 ,i)er Africam etiam ac 
SiciUam et Itahcas colonias*. 15, 71, 13 ,Novio Prisco 
per amicitiam Senecae et Glitio Gallo atque iVnnio 
Pollioni^ — Deinde ,et* ac ,que^ eadem ratione se ex- 
dpiunt; cf, Hist, 1, 70, 14 ,praei!iissis Gallorum Lusita- 
uorumque et Britannorum cohortibus^ 3, 30, 10 ,iUi 
trabibus tegulisque et facibus piopugnatores deturbant*. 
ib, 59, 4 ,erectus Samnis Paclignusque et Marsi^ ib, 
70, 14 ,iam Hispaniis Gtrnianiisque et Britannia desci- 

scentibus*. 4, 17, 20 ,Suria Asiaqne et suetus regibus 
Oriens*. ib 25, 8 ,per Gallias Britanniatnque et Hi- 
spanias auxilia orabat'. 6, 2, 12 ,proprias urbes Hebrae- 
asque terras et propiora Suriae^ Ann. 1, 54, 4 ,Tiberius 
Drususque et Claudius et Germanicus'. 2, 60, 15 ,Suri 
Armeniique et contigui Cappadoces'. 3, 18, 10 ,Tiberio 
et Augustae et Antoniae et Agrippinae Drusoque'. 
6, 41, 10 ,Nicephorium et Anthemusiada ceterasque urbes.. 
Halumque et Artemitam^ 16, 10, 1 ,L. Vetus socrusque 
eius Sextia et Pollitta filia*» — Neque repudiat Tacitus 
,ac' et ,que' particulas, quod perspici potest ex Ann. 
6, 9, 17 ,Pollionis ac Viniciani Scaurique causam'; pari 
autem vi eas h. 1. dictas esse ex praecedentibus • cla- 
rissime elucet, omiies enim illi viri pariter maiestatis 
postulati erant. Qui locus ea quoque re notabilis est, 
quod ea coniunctio/ quae plerumque artiore quodam 
nexu notiones comprehendere solet, ad diversas hic re- 
fertur, quamquam Viniciano, PoUionis filio, facillime po- 
terat adiungi» — Denique omnes tres coniunctiones 
copulativae inveniuntur; e, c. Hist. 2, 4, 20 ^auxilia 
utrique cohortium alammque et classes regesque ac 
nomen dispari fama celebre*, Quo loco Spitta ^) nihil 
aliud nisi variationem particularum ,et* et ,atque* agno- 
scere vult; non recte, ut mihi quidem videtur^ Pac enim 
cohortes alasque artius cohaerentes voci ,auxilia' sub- 
iungi, tamen in sequentibus classes a regibus prorsus 
separandae sunt, nam classes Romanae sunt, reges 
exterarum gentium^). Neque accurate Spitta obser- 
vavit, cum eandem in partem traheret ^) exemplum, 
quod exstat Ann. 2, 60, 13 ,regem Rhamsen Libya Ae- 
thiopia Medisque et Persis et Bactriano ac Scytha po- 
titum quasque terras Suri , . , colunt*, Quae composita 



^) de Taciti in componendis enuntiatis ratione, j). 97. 
2) cf. Hcraei adnot. ad b. 1. 
«) 1. L 



— 71 - 

esse ex asyndeto et polysyndeto variis particulis eflfecto, 
vix dignum est, quod commemorem. Fugisse autem 
videtur Spittam, hanc dicendi proprietatem compluribus 
locis Tacito acceptam esse, quorum nonnullos appono: 
Ann. 11, 24, 6 ,neque enim ignoro lulios Alba, Corun- 
canios Camerio, Porcios Tusculo, et ne vetera scrutemur, 
Etruria Lucaniaque et omni Italia in senatum accitos', 
ubi Nipperdeii emendatio ,a8citos' supervacanea videtur; 
nam qui accitur, etiam ascitur in senatum. Praeterea 
ex regionibus ab urbe aliquanto remotioribus accitur 
potius quam ascitur aliquis, ib. 35, 13 ,Titium Proculum, 
custodem a Silio Messalinae datum et indicium offeren- 
tem, Vetbium Valentem confessum et Pompeium Urbicum 
ac Saufeiura Trogum'. 14, 26, 12 ,mille legionarii, tres 
sociorum cohortes duaeque equitum alae, et quo facilius 
novum regnum tueretur, pars Armeniae, ut cuique fini- 
tima, Pharasmani Polemonique et Aristobulo atque An- 
tiocho parore iussae sunt^; ubi Halmius iniuria ,partes* 
scripsit pro vocabulo ,pars^ ^) — Qua ex re coUigitur 
non solum polysyndeto scriptorem indulsisse, quod variis 
fieret particulis, sed etiam ad tantum variationis studium 
processisse, ut polysyndeton illud asyndeto miscere, prae- 
sertim in scriptis posterioribus, non dubitaret ^). — 

Quae cum ita sint, nemo, opinor, negabit multo 
maiore audacia quam Livium ad polysyndeton accessisse 
Tacitum, quippe qui liber sit solutusque multis illis et 
artis usus Liviani terminis. Neque vero hac in re bre- 
vitatis tam studiosus fuit quam variationis, quae ipsa in 
sermone Tacitino recte diiudicando haud parvi est 
aestimanda. lam igitur via nobis patet, qua ad alias 
proprictates transeamus, stili variationem ctiam clarius sub- 
tiliusque exprimentes. Atque ante omnia referenda huc est 



') cf. Nippcrdeii adnot. ad h. 1. 

2) quod AVolfiii sententiae rursus repugnat, cf- adnot. meam 
p. 27. 



— 72 — 

Allitteratio. 

Erunt sane qui mirentur in allitterationem hoc 
loco me incidisse: primo enim obtutu quis dicere potest 
variationi orationis inservire allitterationem? Sed facile 
omnibus me comprobaturum esse spero, quod ita distinxi; 
nam ea ipsa figura, qua aequabilitatem potius vel nimiam 
quandam similitudinem atque neglegentiam sermonis 
indicari arbitreris, quam clarissime inlustratur variandi 
illud studium, quo Tacitus imbutus est. Discrepat autem 
hac in :re non mediocriter a Livio. Sed ne obliviscar 
alius figurae simillimae, una cum allitteratione a Draegero^) 
commemoratae: ne adnominatio quidem, quae Graecis 
est jtaQOVoffaata, nisi paucis locis apud Tacitum in usu 
est, velut Agr. 42, 18 ,famam fatumque provocabat'. 
Neque id abhorret a Taciti ingenio aut moribus; spernit 
enim gratiam orationis, quae ex Quintiliani testimonio^) 
adnominatione efficitur, Quamquam Quintilianus quidem 
aliquanto artiorem huic figurae notionem tribui vult, 
eam intellegens, qua nomina mutatis casibus repetantur. 
Draegerus vero nihil ahud nisi soni similitudinem postu- 
]are videtur origine verborum nihil respecta. Eiusmodi 
autem figuram aperte rhetorici cuiusdam lusus esse, facile 
est perspectu; et, quod exemplum Draegerus e Tacito 
adfert, Ann. 12, 18, 6 ,igitur cultu vultuque quam 
maxime ad praesentem fortunam comparato*, id cum 
prorsus fortuitum esse possit: malui Kuehnastium sequi, 
qui figuram illam ita comparatam vult,^) ut continuentur 
verba, quae eadem ex origine derivata, forma inter se 
similia sint. Quae dicendi consuetudo apud Livium 
tam late patet, ut saepe inveniantur notiones forma ipsa 
in unum fere redeuntes nec diversae nisi casu vel genere, 
vehit ,bella ex belHs* 2, 18, 10 et saepius; ,vir virum' 



1) de synt. et st. T. § 245. 

2) inst. or. IX, 3, 80. 

2) de synt. Liv. p. 330. 

10, 38, 12 et saepius; ,regios regias^24, 25, 6; ,tribuTius 
tribunum, centurio centurionem, eques equitem, pedes 
peditem' 27, 46 1; .legionibus legiones*, ,sed vir unus 
cum viro* 38, 17, 8; ,vim vi' ib. 38, 16. — PauUo 
magis alia inter se discrepant; e. g. 1, 48, 2 ,regis 
regni^ 9, 38, 3 ,occidione occidi'. 26, 48, 11 ,sine modo 
ac modestia.* 28, 41, 13 ,quae acciderunt, accidere 
possunt*, Ccterum Livius ne talium quidem vocabulorum 
iunctura vacat, quorum alteri alterum sono tantum simile 
fiat, velut 6, 26, 5 ,partim artis, partim arduis viis.* 
8, 38, 13 ,sese praeda praepediant*. 39, 49, 7 ,ut non pro 
vano modo, sed vix pro sano nuntius audiretur*. — Sed 
ne longius progrediar, iam ad allitterationem revertor. 
IUam cum Kuehnastius vir doctissimus in earum figura- 
rum numero habeat^), quibus varietas orationi tribuatur, 
manifesto varietatem illam eo constare vult, quod vel 
simplici narratione scriptor utatur vel variis orationis orna- 
mentis, velut figuris, tropis, aliis. Huius varietatis alhtte- 
rationem esse rectissime iudicari potest. Sed tum quid 
Tacito faciamus, qui omnino ad figuras raro descenderit, 
rarissime ad eas, quae rhetoricam redoleant? Itaque va- 
rietas ea, quam Kuehnastius intellegit, ad Tacitum nihil 
pertinet ; immo is varietatem, quae melius dicitur variatio*'^), 
multo ampliore sensu intellectam ipsa allitteratione sublata 
nonnunquam videtur petivisse. — Et ut hoc loco ab usu 
simpliciore ordiar, Tacitus alHtterationem cum mode- 
ratione usurpavit, eo maxime consilio, ne oratio omni 
rhetorico cultu ornatuque nudata frigeat. Attamen 
rursus in minoribus potissimum scriptis illi se dedit, 
quam in maioribus magis magisque evitavit, ita ut inter- 
dum pro vocabulo ah*quo, quod certo exspectares, aliud 
quoddam longe repetitum substituat, modo ne ad alHt- 
terationem deferatur^); velut Ann. 1, 42, 1 ,uon mihi 



1) 1. 1. p. 324 sqq. 
y^ ^) cf. Woelfflinum in Philol. vol. 25, p. 121. 

^) quae res Wolffii sententiae adversatur, cf. adnot. meam 
p. 27. 

Tixor aut filius patre et re publica cariores sunt^ Ibi 
enim scriptum crederes, quod simpUcissimum erat, ,patre 
et patria* ; quod ipsum alias in eiusmodi iuncturis posuit 
Tacitus, cf. Germ. 31, 6 ,dignosque patria ac parentibus^ 
Hist. 5, 17, 11 ,coniugum parentum patriae memores'. 
Ann, 1, 69, 19 ,si patriam . parentes antiqua mallent^ 
Sed loco supra dicto aliud substantivum data opera 
quaesivit, ne nimio eiusdem figurae usu legentes offen- 
deret; tantopere stilo variando studebat. Neque vero 
tam putidus in variatione fuit, ut non, ubi linguae con- 
suetudo vel sententia verborum posceret, in vocabulis 
allitteratione ornatis acquiesceret, in • ipsis Annalibus. 
Tamen eiusmodi notiones, sicut Woelfllinus acutissime 
observavit^), ita tantum iunguntur, ut synonymorum vel 
antithetorum \el supplementi vice functae firmiore quo- 
dam vinculo cobibeantur. Quae autem addit vir clarissi- 
mus: ,oder wenn die verbundenen Begriffe sonst wie ein festes 
Verhaltnis eingehen*, ea tam ambigue dicuntur, ut nihil 
inde fructus percipere possimus. Ut igitur exemplis res 
inlustretur, synonyma ,inauditus et indefensus* Dialogi 
potissimum sunt atque Historiarum, v. Dial. 16, 14. 
Hist. 1, 6, 6. 2, 10, 12. Eadem Ann. 2, 77, 10 in- 
veniuntur in oratione, qua Domitius Celer Pisoni, cuius 
scelere Germanicus credebatur mortuus esse, reditum 
in Syriam commendat. In Germania notanda sunt: 10, 10 
,avium voces volatusque/ 14, 17 ,sudore adquirere quod 
possis sanguine parare^ 27, 6 ,lamenta ac lacrimas*, 
quae in libris posterioribus evitantur. Item componuntur 
,poena* et ,paenitentia' Agr. 19, 10; Hist. 5, 25, 17; 
Ann. 1, 45, 5. Sed quae Annalium propria sunt, ea 
aliquoties in Historiis occurrunt, nunquam fere in minori- 
bus libris; e. g. ,superbia' et ,saevitia' Hist. 3, 31, 22. 
ib. 77, 17 (,superbe saeveque*). Ann. 1, 72, 17. 3, 40, 
11. 4, 68, 17. 6, 31, 3. ,vox' et ,vultus' Hist. 1, 45, 6. 



1) in Philol. vol. 26, p. 100. 

3, 58, 15. Ann, 3, 67, 8. 15, 55, 19. 16, 29, 2. ,verba' 
et ,vultus' Ann. 1, 7, 26, 2, 28, 7, 12, 36, 14. 15, 61, 
11. ,flagitia* et ,facinora^ Ann. 3, 50, 5. 6, 6, 5» — 
Videmus igitur usum Tacitinum in libris prioribus ex- 
pressum satis diligenter separandum esse ab eo, qui in 
libris posterioribus expressus est; praeterea duobus vo- 
cabulis coniunctis satis habuisse Tacitura neque protulisse 
alitterationem in totiu5 sententiae ambitum exempla 
testificantur a me modo allata. Denique si quid levius 
in censum vocamus, quascunque notiones in allitteratione 
adliibuit, eas semper fere varia quadam ratione continu- 
avit scriptor, ut aut diversis locis singula nomina coUo- 
caret aut diversis particulis copularet. — 

lam ut ad Livium vertar, ne is quidem abstinuit 
eis iuncturis, quae in Tacitinam quadrent consuetudinem ; 
saepe enim eam exhibet allitterationem, quae ad notio- 
num similitudinem spectat, cf. Weissenbornium ad 6, 
22, 7, ubi in textu haec leguntur: vegetum ingenium 
in vivido pectore vigebat, virebatque*. Comparanda 
etiam sunt, quae praef* 12 exstant: ,desiderium per luxum 
atque libidinem pereundi perdendique omnia'. 2, 48, 2 
jSanguine ac sudore'. ib. 49, 6 ,ire fortes, ire felices*. 
9, 27, 4 ,Campanos campos*. 10, 19, 2 ,abeunti Volumnio 
obsistere, obtestari^ 21, 41, 10 ,cum indignatione qua- 
dam atque ira*. 28, 2, 6 ,gladiis geri res coepta est^ 
38, 38, 17 ,iure ac iudicio*. 41, 22, 4 ,ius iudiciumque^ — 
Vel significatur allitteratione contrarium, velut 21, 24, 
4 ,hospitem enim se Galliae, non hostem advenisse*; 
quae vocabula saepius ita iunguntur.^) Longius autem 
Livius progreditur allitteratione usus in oratione grandi 
atque sollemni, teste Weissenbornio'^); e. g. 1, 16, 3 
jdeinde a paucis initio facto deum deo natum , regem 
parentemque urbis Romanae salvere universi Romulum 



1) cf. Fabri ad h. 1. 

^) iii adnot. ad 1, 16, 3. 

iubent; pacem precibus exposcunt, uti volens propitius 
suam semper sospitet progeniem^ cf. ib. 12, 5 ,hinc 
saltem arce hostes . . fugamque foedam siste^ Alia 
eiusmodi habes 5, 51, 10 ,foedus ac fidem fefellerunt^ 
22, 10, 2 ,salvam servaverit hisce duellis, tum donum 
duit*. Ex quo loco, quamvis depravato in codicibus, 
certum est allitterationem toUi non posse, ne audacissima 
quidem facta coniectura. — Ex his exemplis intellexeris, 
opinor, esse, quae minime contineantur duobus verbis, 
sed ad quamlibet verborum seriem porrigantun Id etiam 
de iis statuendum est, quae sequuntur; huc accedit, quod 
eadem neque grandi oratione neque notionum similitudine 
commendantur, sed ornatus rbetorici solius causa al- 
litterationem atsciverunt. Videas 2, 6, 10 ^varia victoria 
et velut aequo Marte'. ib. 48, 3 ,aspernati patres sunt; 
questi quoque quidam^ 3, 17, 10 ,inserentesque se in 
circulos sermones tempori aptos serere*, ubi littera ,s^ 
saepius in fine quoque verborum offertur. 5, 10, 9 
,diutino dominorum desiderio domi'. Verum haec ne 
quis credat primae tantum decadis esse scriptorisque 
nondum sibi constantis, comparet quaeso quae leguntur 
21, 41, 10 ,velut si servos videatis vestros*. 23, 19, 8 
,farre . . convecto cum complura dolia complesset^ 29, 
36, 12 ,quae publicari poterant, pigneranda poenae 
praebebant*. — Quin etiam amplificari allitteratio vide- 
tur in posterioribus libris; cf. 32, 29, 1 ,priusquam 
consules praetoresque in provincias proficiscerentur, prod- 
igia procurari placuit^ 33, 42, 3 ,quod ultiraam pen- 
sionem pecuniae in bellum collatae persolvi -placuerat 
privatis^ 38, 21, 11 ,in rabiem et pudorem tam parvae 
perimentis versi pestis prosternunt corpora humi*. — 
Sed ut finem faciamus quaestionis de alUtteratione in- 
stitutae, in memoriam revocemus orationem, quam Palisci 
legati in senatu Romano habuemnfc, Falerios dedituri. 
Ea enim, quamvis brevis sit, tamen allitterationibus 
abundat^ cuius initio multa deinceps vocabula a ,v^ littera 

incipiant, sub finem aliae allitterationes litteris ,q' et ,p' 
efifectae interponantur; v, 5, 27, 12 sqq. — Ceterum 
adnotandum est haud raro vitiosam fieri ailitteratiotie 
nimis adamata Livii orationem, quae non iam ornata 
neque splendens incedat, sed malo Ktterarum saepius 
repetitarum sono legentium aures offendat» 

Qua oblata occasione facere non possum, quin 
pauca addam de alio quodam dicendi generis vitio, quod 
variatione accuratius observata facile tolli potuit. ' In- 
quiramus igitur in 

Homoeoteleuton 

quod vocant grammatici. Fit illud quidem, ut hoc 
quoque attingam, tum, cum pares yel similes verborum 
exitus iuxta componuntur; id quod neuter scriptor cunc- 
tatus est exhibere. Et si Nipperdeium^) audis, primum 
tria verba in eandein syllabam exeuntia crebro com- 
ponuntur a Tacito, etiam in Annalibus; velut Hist. 1, 
6, 13 jOpprimendis Vindicis coeptis'. 3, 21, 13 ,prae- 
torianum vexillum proximum^ 4, 17, 22 ,caeso Quintilio 
Varo'. Ann. 1, 5, 4 ,uno Fabio Maximo^ ib. 11 ,pro- 
peris matris litteris*. ib. 11, 12 ^quibus unus metus'. ib, 
16, 2 ,nullis novis causis'. ib. 17, 1 ,aliis seditionis 
ministris*. 3, 6, 8 ,amissa unica filia'. ib. 55, 1 ,Auditis 
Caesaris litteris^ 12, 47, 1 ,in amplexus eius effusus*. 
13, 8, 7 ,locus virtutibus patefactus*. ib. 31, 1 ,pauca 
memoria digna.' ib. 46, 14 ,summa fortuna digna*. ib. 
47, 6 ,celebris nocturnis inlecebris'. 14, 36, 10 ,parta 
victoria cuncta'. In sequentibus enim cum Nipperdeio 
lectionem traditam servo: ,ipsis cessura^; Halmius secun- 
dum Doederleinium edidit ,ipsa iis cessura', sed vereor, 
ut pronomen ,ipsa' ad adiectivum ,cuncta' referri possit. 
ib. 13 ,certus eventus Suetonius*. 15, 8, 1 ,satis firmatis 
hibemaculis*. ib. 37, 17 ,in modum soUemnium coniugi- 



^) in adnot. ad Ann. 1, 24. 10 

orum'. 16, 8, 11 ,circa summa scelera'. Aliquanto levius 
est homoeoteleuton, ubi iis verbis contingit, quorum 
syllabae finales elisione intercidere possunt; e, c. Hist. 
2, 12, 2 ,usque ad initium maritimarum Alpium'. 4, 17, 
26 ,proprium hominum bonum^ Ann. 1, 2, 12. ,illum 
rerum statum abnuebant^ — Deinde in plura vocabula 
patescit haec figura, velut Ann. 15, 37, 6 ,superpo8itum 
convivium navium aliarum*. ib. 40, 4 ,ignis patulis magis 
urbis locis*. 16, 3, 8 ,non falsa antea somnia sua^ In 
Dialogo notari potest 6, 6, ubi habes syllabam ,um* in 
fine septem deinceps verborum usurpatam: ,Saleium 
Bassum, cum optimum virum, tum absolutissimum po- 
etam; tamen hic locus interpungendo et elisione levatur. — 
Ab illis duobus generibus non ita longe Livius 
discedit, nisi eo, quod primum de vocabulorum numero 
nihil sibi constituit, deinde quod tum, cum elisio oritur, 
data opera interdum homoeoteleuton videtur quaesivisse. 
Inspiciantnr haec exempla: 1, 14, 7 ,modico praesidio 
relicto^ 23, 48, 8 ,ipsum tributum conferentium nume- 
rum*. Sic cum Madvigio lego,* nam quod traditur ,eum 
ipsumS id ab hoc loco alienum est, neque aliter iudicari 
potest de aliis vocibus supplementi causa additis, velut 
,tum* vel ,iam^ 22, 39, 11 ,omnia circa plena*. 25, 31, 7 
,circa moenia Syracusana terra marique'. 33, 10, 2 
,omnia circa iuga'. 40, 52, 6 ,ea pugna pugnata^ 44, 9, 
4 ,omnium gentium circum^ — Venio nunc ad elisionem. 
Quo cave referas, quae 1, 14, 7 leguntur^); neque enim 
uUo modo probari possunt, cf. Weissenbornium^), Qui 
quamquam de hoc loco optime disputavit, tamen melius 
egisset, si de syllabis dissonis nihil statuisset; nam ab 



^) jCirca densa obsita virgulta*. 

^) in adnot. ad li. 1. Ceterum in editione novissima 
H. J. Muellerus scripsit ,loci8 circa densa virgulta obscuris*, 
facillima et aptissima emendatione. Nunc igitur hoc quoque 
loco elisio agnosci potest. 

eis Livium mimine deterreri hi loci illo ipso ,circa' voca- 
bulo exornati ostendunt: 21, 36, 4 ,per invia circa nec 
trita antea^ 27, 15, 15 ,quieta omnia circa'. 29, 31, 10 
,infesta omnia circa^ Ut autem vocabula in litteram 
,a* cadentia illam adverbii formam sibi adiungere solent, 
ita quae in litteram ,m* cadunt, formam ,circura' ad- 
sciscunt; e. c. 24, 10, 10 ,speciesque hominum circum 
eam cum candida veste visas esse'. 28, 5, 10 ,omnem 
circum urbem agrum depopulatum*. 44, 9, 4 ,omnium 
gentium circum^ 25, 16, 21 ,paludamento circa laevum 
brachium intorto* dubitari potest, utrum ,circa* an 
,circum' scribendum sit; hoc enim ad analogiam aptum 
videtur, illud in codice Puteano legitur. Atque equi- 
dem cum Puteano faciam; neque enim ea regula 
tollitur, cui unus locus, quamvis optimo codice fulciatur, 
obstet. Alia, quae elisionem coarguant, reperiuntur 
2, 16, 7 .exulatum ad generum Mamilium Octavium 
Tusculum abiit^ 28, 41, 6 ,magis paratam quam 
speratam gloriam amplecteris*. — Praeterea, ut Woelff- 
linus ^) summo iure explicat, Livius consulto ad homoeo- 
teleuton videtur aggressus esse, cum aut sola soni simili- 
tudine adnominationem quandam efficere voluit aut duo 
enuntiati membra sensu pari pronuntiata pari vi instruere. 
Testimonio sint haec exempla: 22, 30, 4 ,oneratus 
sum magis quam h o n o r a t u s '. 39, 49, 7 ,ut non p r o 
V a n modo, sed vix p r o s a n o nuntius audiretur'. 
40, 52, 6 ,classis regis Antiochi antea invicta fusa, 
contusa fugataque est', ubi adnominatio praecipue 
conspicitur; alias enim verba ,fundere et fugare^ proxime 
coniungi solent. — 2, 29, 9 ,lascivire magis plebem 
quam saevire*. 7, 40, 4 ,gloriam, non victo- 
riam'. 9, 2, 15 ,quando nec consilio nec auxilio 
locus esset*. 27, 4, 6 ,regem nec inimiciorem uUi 
populo quam Carthaginiensi nec amiciorem quam 

^) Liv. Krit. u. liv. Sprachgebr. p. 16. 

Romano*. ib, 6, 18 ,neque senatum legerunt neque 
quicquam publicae rei egerunt*. ib. 45, 11 ,nec ab- 
sistere ab signis nec subsistere*, ubi cur Weissen- 
bornius ,abire* scripserit, non intellego, Ceterum quam- 
quam animadverti, saepius verba in pares syllabas desi- 
nentia se non ita excipere, ut proxime alterum alteri 
succedat, tamen ea in homoeoteleutis ducere non dubi- 
tavi ; nam soni similitudo maior est, quam quae fortuita 
esse possit. — Sed homoeoteleuton, quod Livius aliis locis 
de industria quaesivisse videtur, aliis diligentissime cavit ; 
de qua re cf. Woelfflinum ^). Neque vero tanta dili- 
gentia usus est, ut non interdum homoeoteleuto impli- 
catus sit tali, quale gravi vitio ei vertendum est, cum 
sono malo legentium aures nimis oflfendat. Eiusmodi hi 
loci sunt: 2, 48, 2 ,priusquam quisquam^ 4, 7, 3 ,ma- 
gistratus eius ius*. 5, 24, 6 ,magnificentia publicorum 
privatorumque tectorum ac locorum^ ib. 46, 3 ,neglegens 
gens est*. 9, 9, 1 ,profanos nos, quod^, ubi codex Pari- 
sinus, quem Madvigius sequitur, ,quos* habet, Mediceus 
,quod'. 32, 20, 6 ,priusquam quicquam^ Quae omnia 
fere sunt primae decadis, in posterioribus libris videntur 
deesse. 

Scio equidem hoc loco mentionem inici potuisse 
anacoluthiae quoque, praesertim quae a Livio summopere 
colatur et diligatur, spernatur tota fere a Tacito. Sed 
timui, ne longior fieret eiusmodi quaestio; itaque anaco- 
luthiam praetermittere malui. 



1) 1. 1. pp. 6 et 16. 



